ΑΝΑΣΤΟΡΟΥΜΑΙ: ΓΙΑΝΝΗ ΣΚΟΥΛΟΥΔΗ | filonas.gr\nΒρίσκεστε εδώ: Αρχική ΠΑΡΟΥΣΙΑΣΕΙΣ ΠΑΡΟΥΣΙΑΣΕΙΣ ΛΟΓΟΤΕΧΝΩΝ ΕΚΔΟΣΕΙΣ ΑΝΑΣΤΟΡΟΥΜΑΙ: ΓΙΑΝΝΗ ΣΚΟΥΛΟΥΔΗ\nΑΝΑΣΤΟΡΟΥΜΑΙ: ΓΙΑΝΝΗ ΣΚΟΥΛΟΥΔΗ\n| | Εμφανίσεις: 2021\n* O ΔΙΑΚΟΝΙΑΡΗΣ :\n«Μακάριοι οι ελεήμονες»… ακουγόταν ο μακαρισμός στ’ αυτιά των χωριανών καθώς έβλεπαν το διακονιάρη να πλησιάζει το σπιτικό τους και να τους ζητά, έστω κι ένα κομματάκι ψωμί!\nΚι οι νοικοκυραίοι, έπαιρναν χαρά και αισθάνονταν όμορφα που θα εκτελούσαν την πράξη της ελεημοσύνης, γι’ αυτό, και το διακονιάρη τον περιβάλανε με πραγματική αγάπη.\nΔιακόνευε, ζητούσε ο άνθρωπος που είχει ανάγκη, αλλά και διακονούσε αυτούς που τον βοηθούσαν, όχι υπηρετώντας τους, αλλά απευθύνοντάς τους τον καλό λόγο, τις ευχές που πάντα ο καθένας μας έχει ανάγκη απ’ αυτές.\nΜάζευε ο διακονιάρης το μικρόκοσμο κοντά του και τα περίεργα ματάκια των μικρών παιδιών παρατηρούσαν έντονα το κάθε τι. ΄Ακουγαν το λόγο του, τους συχωρεμούς και τις ευχές του για καλή υγεία της οικογένειάς τους. Και τα ξανάκουγαν και μετά, αφού τελείωνε η ωραία και μεγάλη πράξη της ελεημοσύνης, που πραγματοποιούταν, μάλιστα, με μια μικρή ιεροτελεστία.\n΄Εβλεπαν τη γιαγιά, τη μάνα, τον παππού ή τον πατέρα να βγαίνει έξω για να βοηθήσει όχι με περιφρόνηση αλλά με βαθιά επίγνωση καθήκοντος τον διακονιάρη. Ανάλογα με την ώρα ακουγόταν η φωνή της νοικοκυράς, που ρώταγε. «Θα καθίσεις να φάμε;»\nΣτο τραπέζι, ένας ακόμα άνθρωπος. Μπορεί και άγνωστος, μα άνθρωπος! Η φιλοξενία. χωρίς ανταπόδοση, αλλά από καθαρή και πραγματική αγάπη προς τον συνάνθρωπο! Η έκκληση του διακονιάρη «Ξένους ξένιζε, ίνα μην είσαι ξένος εις τον Θεό» έβρισκε την τέλεια ανταπόκρισή της, ταυτίζοντας τη δική σου προσφορά με την προσφορά του Θεού προς εσένα!\nΗ Κρήτη, το ‘χε μάθει και είχε κάνει βίωμά της τη φιλοξενία αποδεικνύοντας πως ο φιλόξενος Δίας, γεννήθηκε σ’ αυτήν!Ο διακονιάρης, επομένως, στην Κρήτη, υπηρετούσε τον καλό λόγο και διακονούνταν έμπρακτα με το λάδι, το ψωμί και το κρασί της μάνας γης. Γύριζε από σπίτι σε σπίτι για να πει αυτά που ήξερε και να συγκινήσει την αρχόντισσα και νοικοκυρά να του δώσει με την καρδιά της ό,τι είχε γι’ αυτόν, συγχρόνως όμως γινόταν και αιτία με την παρουσία του, να μάθουν τα παιδιά την ελεημοσύνη. Την ελεημοσύνη σ’ έναν άνθρωπο που πραγματικά είχε ανάγκη. Γιατί ο διακονιάρης στην Κρήτη τα χρόνια εκείνα, που έβγαινε στη γύρα, έβγαινε επειδή, πραγματικά ήταν ανίκανος να δουλέψει. Κι είχε ανάγκη να θρέψει ορφανά και να δώσει βοήθεια σε αρρώστους και ανήμπορους δικούς του, χειρότερους απ’ αυτόν. Το ‘κανε από ανάγκη, το ‘κανε με ντροπή, το ‘κανε αληθινά και τίμια κι αυτό τον ανέβαζε στα μάτια του κόσμου , έτσι ώστε, αν και «επαίτης» να γίνεται δάσκαλος και εργάτης του καλού! Μέσα από την ανάγκη του έδινε το μάθημα της αγάπης σ’ αυτούς που τον διακονούσαν και γινόταν εργάτης του καλού γιατί πρόσφερε στους δικούς του, ταπεινώνοντας τον ίδιο τον εαυτό του! Κι ήταν, για τον πραγματικό αναξιοπαθούντα που αναγκαζόταν ν' απλώσει το χέρι πολύ οδυνηρό και τραγικό. Κι ο διακονιάρης της εποχής εκείνης βοηθιότανε για να βοηθήσει και όχι να ξεγελάσει...\nΜαζί με τη δύση του ήλιου κείνων των ημερών, χάθηκε κι ο διακονιάρης της αλλοτινής, μακρινής από σήμερα εποχής! Η περιγραφή του μπορεί δύσκολα να μεταφερθεί στις επόμενες γενιές, όμως η έννοια της διακονίας, στην πραγματική της βάση θα πρέπει να καίει μέσα μας έστω σα μια μικρή σπίθα, έτοιμη ν’ ανάψει σ’ όποια εποχή κι αν ζούμε!\n* Η ΦΟΥΣΚΑ :\n- Αμέτε εδά, που τελείωσε να φυσά η Νοθιά, τσι βελάνους\nνα μαζώξετε τα βελάνια για το χοίρο. Ούλοι λένε «αδέ φάει αλάτσι, νόστιμο κρέας δεν κάνει!. Αμέτε, και ξιάμου εμένα, θα σας σε σιάξω και τη φούσκα να παίζετε ταχιά τσι σκολάδες.\nΜε τέτοια συργούλια (παρακάλια) έπεμπε η Νικολίνα τα κοπέλια στα βελανίδια! Τα κοπέλια αφρουγκαστερά (υπάκουα), μα και τη φοβούτανε τη μάνα τους, γιατί αν το ‘λεγε του Νικολή, αυτός μόνο που τα στράφενε, παθαίνανε!\nΟι μέρες του 40ήμερου περνούσαν γρήγορα κι οι σκολάδες η μια δίπλα στην άλλη για να σιμώσουν τα Χριστούγεννα!\nΤο γουρούνι, πότε με τα χαρούπια και πότε με τα βελανίδια και το πιτεροζούμι με αλάτσι, κάθε μέρα εβάραινε και περισσότερο.\n- Εμήνυσές του, «Εντάξει»;\n- Ναι, ειπέ μου, πως την παραμονή μόλις θ’ αποδιαφωτά θα ν’ έρθει να το σφάξει και πρέπει το νερό να ‘ναι έτοιμο, για να πέσουμε ούλοι να το μαδήσουμε. Ο Γρηγόρης λέει, πως δεν μπορεί να τα’ ακούσει να μουγκρίζει στο σφάξιμο γιατί το λυπάται και το μικρό δεν είχε ύπνο γιατί ο πατέρας του, ο Νικολής, του ‘ πε πως ανήμερα των Χριστουγέννων θα πήγαινε στα Χανιά τσ’ αδελφής του, τσ’ Αργυρώς, κρέας. Κι η φούσκα που θα σιάζανε από το γουρούνι; Μα την χάριζε ευχαρίστως, στο μικρότερο αδερφό του τον Χαραλάμπη!\n- Θα φύγεις με το πρωινό λεωφορείο και κατέεις να πάεις στη θεία σου στο Σαντριβάνι;\n- Κατέω καλά. Θα πάρω κάτω το δρόμο προς την θάλασσα!\n- ΄Ελα να σιάξουμε το σακκουλικό. ΄Ελα, σήκωσέ το, σ’ ακούει;\n- Ακούει μου, μόνο βάλλε κι άλλο.\n- Θα βάλλω και σκότι να φάτε με τσι ξαδέλφες σου, τη Μαρίκα και την Όλγα! Πάρε τουτανέ τα λεφτά να πληρώσεις το εισιτήριο και να ‘ χεις και χαρτζιλίκι τσι μέρες που θα μείνεις στη Χώρα.\n- Πόση ώρα θα κάνουμε να πάμε στα Χανιά;\n- Ε! σιγά-σιγά μιάμιση ώρα!…\nΜόλις έφταξε το λεωφορείο στο τέρμα, το κοπελάκι μόλις 10χρονού, κι είδε τα Χανιά άδεια από ανθρώπους, εσηκώσε το σακκουλικό στη πλάτη κι κατηφόρισε προς το Σαντριβάνι.\nΜόλις και είχανε το καφέ, απολούτρουγα, πιωμένο και θωρούνε το κοπέλι φορτωμένο να ‘ρχεται. Επορίσανε ούλοι να το υποδεχτούνε, να το φιλήσουνε και να το ξαλαφρώσουνε από το βάρος που ήτανε δυσανάλογο με την ηλικία του και το μπόι του.\n- Δεν κρυώνεις αντράκι μου; Με το κοντοπαντέλονο;\n- ΄Οι, θεια, έχω συνηθίσει …\n- ΄Ελα να πυρωθείς. Μα θωρώ τα πόδια σου που είναι ολόμπλαβα!\n- Θεια, που ‘ναι το πυρομάχι σου με την καμινάδα;\n- Ε, παιδί μου, επαέ έχουμε μόνο μαγκάλι με σπίθα! Ελάτε να φάμε τη σούπα, να ζεσταθούμε κι ύστερα θα πορίσετε βόλιτα με τσι κοπελιές.\n- Θεια, ξέρετε εγώ…\n- ΄Ηντα θέλεις, αντράκι μου, ό,τι θες θα το βρούμε και θα το πάρεις!…\n- Ναι, θεια, εγώ θέλω ν’ αγοράσω μια φούσκα, δικιά μου, μεγάλη και μια στον αδελφό μου, που τον άφησα να παίζει με τη φούσκα του γουρουνιού!\n- ΄Ελα, μην κλέεις!\n- Θεια, ο πατέρας μου, μου ‘δωσε και λεφτά!\n- Παιδί μου, φούσκες πολλές θα σου πάρουμε εμείς και μπιστολάκι με σούρους!\nΣκουπίστηκε κι ετοιμάστηκε για τη βόλιτα στα μικρομάγαζα που έχουνε τσι μικροχαρές των κοπελιών και τσι φούσκες τις μεγάλες του ταλήρου!…


GP Ρωσίας - Practice 1 - O Vettel στην κορυφή | F1fan.gr\nO Sebastian Vettel πέτυχε τον καλύτερο χρόνο στην πρώτη περίοδο δοκιμών για το ρωσικό GP που διεξήχθη σε καλές συνθήκες, με τον Γερμανό να πετυχαίνει χρόνο 1:34.488 και να βρίσκεται μπροστά από τους Verstappen και Hamilton.\nΟ οδηγός της Ferrari ήταν μόλις 50 χιλιοστά ταχύτερος του Ολλανδού με τα hypersofts, ενώ ο Lewis Hamilton ήταν ακόμη 3 δέκατα πιο πίσω. Τέταρτος ήταν ο Valtteri Bottas – πάντως, η ομάδα της Mercedes προτίμησε να μη χρησιμοποιήσει την πιο μαλακή διαθέσιμη γόμα ελαστικών σε κανένα από τα μονοθέσιά της, ενώ ο Hamilton πέτυχε τον καλύτερο χρόνο του με τα softs, τα πιο σκληρά δηλαδή ελαστικά.\nΟ Daniel Ricciardo πήρε την πέμπτη θέση, αντιμετώπισε όμως πρόβλημα με το μονοθέσιό του στο ξεκίνημα της διαδικασίας, με την RB14 να βγάζει καπνούς από το πίσω μέρος της. Θυμίζουμε ότι τόσο ο Αυστραλός όσο και ο Verstappen θα έχουν ποινές στην εκκίνηση του αγώνα για αλλαγές στη μονάδα ισχύος.\nΣτην κατάταξη ακολούθησε ο Esteban Ocon, με τον Γάλλο να ελπίζει σε ένα καλό αποτέλεσμα σε μια πίστα που θεωρητικά βολεύει το μονοθέσιό του. Στην έβδομη θέση βρέθηκε η Ferrari του Kimi Raikkonen, με τον Φινλανδό να μην μπορεί να ακολουθήσει τον ρυθμό του Vettel, ενώ ο Kevin Magnussen ήταν όγδοος – έχοντας νωρίτερα σήμερα ανακοινωθεί η επέκταση του συμβολαίου του με την Haas.\nΟ Nico Hulkenberg πήρε την ένατη θέση, ενώ στη λήξη των δοκιμών αναγκάστηκε να εγκαταλείψει με πρόβλημα στο μονοθέσιο της Renault. Ο Antonio Giovinazzi έκλεισε την πρώτη δεκάδα με την Sauber παίρνοντας τη θέση του Marcus Ericsson, ενώ στην 90λεπτη περίοδο έλαβαν μέρος αρκετοί ακόμη τρίτοι οδηγοί, με τους Lando Norris, Artem Markelov και Nicholas Latifi να δίνουν το παρόν.\nCategory: GP ΡωσίαςBy Βαγγέλης Παπαευαγγέλου 28 Σεπτεμβρίου 2018\nPreviousPrevious post:Grosjean – Magnussen στην Haas και το 2019NextNext post:GP Ρωσίας – Practice 2 – Πολύ άνετο 1-2 για την Mercedes


"H γυναίκα μου είχε αιφνίδια διακοπή εγκυμοσύνης και ταλαιπωρηθήκαμε ως προς την αναγνώριση θανάτου και την ταφή!" - MaryMary.gr\n"H γυναίκα μου είχε αιφνίδια διακοπή εγκυμοσύνης και ταλαιπωρηθήκαμε ως προς την αναγνώριση θανάτου και την ταφή!"\nΟ Χάρης Τζωρτζάκης, μας είχε συγκλονίσει όταν τον Φεβρουάριο έκανε ένα post στο Facebook, όπου μας είπε ότι η γυναίκα του Έφη Κόντα απέβαλε στον έβδομο μήνα της εγκυμοσύνης της και μας περιέγραψε τον Γολγοθά που πέρασαν μέχρι να αναγνωρισθεί ο θάνατος και να τους επιτρέψουν να θάψουν το μωρό τους.\n9 μήνες μετά, ο ηθοποιός έδωσε συνέντευξη στο περιοδικό People και μίλησε για αυτές τις δύσκολες ώρες: «Η γυναίκα μου είχε αιφνίδια διακοπή εγκυμοσύνης και είχαμε ταλαιπωρία ως προς την αναγνώριση του θανάτου και την ταφή. Αν δεν είχαμε χρήματα, δεν θα μπορούσαμε να προχωρήσουμε όπως έγινε. Η οργή ήταν υπαρκτή όταν έγραψα αυτό που ζήσαμε με τη σύζυγό μου. Μοιράζομαι πολλά πράγματα, ανάμεσα σε αυτά και τα προβλήματά μου, με τους φίλους μου. Με ανακουφίζει. Το βγάζω από μέσα μου και είναι ένας τρόπος να πω πράγματα ακριβώς όπως συνέβησαν και όπως τα θέλω εγώ. Αν είχε αποτέλεσμα; Ναι, είχε. Ασχολήθηκαν με την περίπτωση και νομίζω ότι αυτό έδωσε ώθηση σε κάποια πράγματα. Αμέσως μετά έτρεξε μια τροπολογία και πλέον δικαιολογούνται μέσω ΕΟΠΥΥ κάποιες εξετάσεις προγεννητικού ελέγχου, κάτι που δεν συνέβαινε πριν.


ΝΑ ΜΗΝ ΠΕΡΆΣΕΙ ΤΟ 4 ΜΝΗΜΟΝΙΟ ΓΙΑ ΤΗΝ ΕΡΓΑΣΊΑ ΚΑΙ ΤΗΝ ΚΟΙΝΩΝΊΑ! ΣΥΓΚΕΝΤΡΩΣΗ 11 π.μ. ΠΛ. ΚΛΑΥΘΜΩΝΟΣ - PDF\nDownload "ΝΑ ΜΗΝ ΠΕΡΆΣΕΙ ΤΟ 4 ΜΝΗΜΟΝΙΟ ΓΙΑ ΤΗΝ ΕΡΓΑΣΊΑ ΚΑΙ ΤΗΝ ΚΟΙΝΩΝΊΑ! ΣΥΓΚΕΝΤΡΩΣΗ 11 π.μ. ΠΛ. ΚΛΑΥΘΜΩΝΟΣ"\n1 ωρη ΝΑ ΜΗΝ ΠΕΡΆΣΕΙ ο ΤΟ 4 ΜΝΗΜΟΝΙΟ ΓΙΑ ΤΗΝ ΕΡΓΑΣΊΑ ΚΑΙ ΤΗΝ ΚΟΙΝΩΝΊΑ! ΣΥΓΚΕΝΤΡΩΣΗ 11 π.μ. ΠΛ. ΚΛΑΥΘΜΩΝΟΣ\n2 ωρη ΝΑ ΜΗΝ ΠΕΡΆΣΕΙ ΤΟ 4 ο ΜΝΗΜΟΝΙΟ ΓΙΑ ΤΗΝ ΕΡΓΑΣΊΑ ΚΑΙ ΤΗΝ ΚΟΙΝΩΝΊΑ! ΣΥΓΚΕΝΤΡΩΣΗ 11π.μ. ΠΛ. ΚΛΑΥΘΜΩΝΟΣ\n3 Η ΓΣΕΕ καλεί όλους τους εργαζόμενους, τους ανέργους, τους συνταξιούχους στην 24ωρη Γενική Απεργία την Τετάρτη 17 Μαΐου 2017 και στο συλλαλητήριο των Συνδικάτων στις 11 το πρωί, στην Πλατεία Κλαυθμώνος. Τα μέτωπα και οι προκλήσεις που αντιμετωπίζουμε είναι πολλά και συνεχή και τα βάρη που ήδη σηκώνουμε στις πλάτες μας δυσβάσταχτα. Η Κυβέρνηση, ανήμερα της Πρωτομαγιάς, αποφάσισε να επιτεθεί στα δικαιώματα των εργαζομένων, συμφωνώντας επί της ουσίας σ ένα 4 ο MNHMONIO. Εθελοτυφλώντας για τις ολέθριες συνέπειες σε βάρος της μισθωτής εργασίας, αφού εφάρμοσε με θρησκευτική ευλάβεια το 3 o μνημόνιο που υπέγραψε, τώρα μας φέρνει το 4 ο ΜΝΗΜΟΝΙΟ, μετά από μια δήθεν σκληρή διαπραγμάτευση, απειλώντας με ισοπέδωση την Κοινωνία και γκρεμίζοντας ταυτόχρονα ότι έχει απομείνει, από τις κατακτήσεις των εργαζομένων. Προχωρά ακάθεκτη στην πλήρη αποδόμηση του Κοινωνικού Κράτους, της Υγείας, της Παιδείας, της Κοινωνικής Ασφάλισης. Απέναντι στη νέα λαίλαπα μέτρων που ετοιμάζεται να υλοποιήσει η κυβέρνηση, ο αγώνας είναι μονόδρομος. Θέλουμε τώρα πίσω τα δικαιώματα και τις κατακτήσεις μας, γιατί σε εμάς στηρίζεται το μέλλον της χώρας. ΛΕΜΕ: στις νέες μνημονιακές δεσμεύσεις που φέρνουν απελευθέρωση των ομαδικών απολύσεων, περικοπές σε κύριες και επικουρικές συντάξεις, νέα φοροεπιδρομή στα εισοδήματα μισθωτών και συνταξιούχων. στο άνοιγμα των καταστημάτων 32 Κυριακές το χρόνο, που το μόνο που θα επιφέρει είναι η εξόντωση εργαζομένων και μικρομεσαίων του κλάδου, περισσότερα λουκέτα, μεγαλύτερη ανεργία και μισθούς πείνας στις μεγάλες επιχειρήσεις και τις πολυεθνικές. ΠΟΤΕ ΤΗΝ ΚΥΡΙΑΚΗ! ΟΥΤΕ 32, ΟΥΤΕ 8, ΚΑΝΕΝΑ ΜΑΓΑΖΙ ΤΗΝ ΚΥΡΙΑΚΗ ΑΝΟΙΧTO! ΑΓΩΝΙΖΟΜΑΣΤΕ, ΔΙΑΔΗΛΩΝΟΥΜΕ ΚΑΙ ΑΠΑΙΤΟΥΜΕ: Σταθερή και πλήρη εργασία για όλους με ίσα δικαιώματα. Καμία εξαίρεση από την εργατική προστασία λόγω ηλικίας. Ουσιαστικά και αποτελεσματικά μέτρα αντιμετώπισης της ανεργίας και ανακούφισης των ανέργων. Διεκδικούμε, πολιτικές που θα δημιουργούν ανάπτυξη και δεν θα εντείνουν την ύφεση, εργασία με αξιοπρεπείς μισθούς και φυσικά αξιοπρεπείς συντάξεις για τους απόμαχους της εργασίας.\n4 Άμεση κατάργηση του συνόλου των αντεργατικών και αντιασφαλιστικών μνημονιακών διατάξεων που οδήγησαν στο στραγγαλισμό των εργατικών δικαιωμάτων και εγγυήσεων, στην εμπέδωση της εργοδοτικής αυθαιρεσίας, στην κατάργηση του κοινωνικού κράτους και στη διαρκή ομηρία των συντάξεων και των κοινωνικών παροχών στις μνημονιακές δεσμεύσεις. Κανένα άλλο μέτρο που θα επιβαρύνει τα συνήθη υποζύγια τους μισθωτούς και τους συνταξιούχους. Άμεση κατάργηση και μη ψήφιση νέων μνημονιακών μέτρων που μετατρέπουν τις συντάξεις σε προνοιακά επιδόματα φτώχειας και εργαλείο πρόσθετης φορολόγησης. Κοινωνική ασφάλιση με την ΕΓΓΥΗΣΗ του Κράτους στη χρηματοδότηση, στη μακροχρόνια βιωσιμότητα και στην κοινωνική αποτελεσματικότητα των Φορέων Κύριας ΚΑΙ Επικουρικής Κοινωνικής Ασφάλισης. Επαναφορά των συντάξεων (κύριων και επικουρικών) και των παροχών κοινωνικής ασφάλειας σε επίπεδα αξιοπρεπούς διαβίωσης. Άμεση κατάργηση της εμπλοκής της κρατικής εξουσίας στον προσδιορισμό του κατώτατου μισθού και ημερομισθίου. Αποκατάσταση της διαδικασίας, του περιεχομένου και της καθολικότητας ισχύος του συνόλου των όρων (μισθολογικών και λοιπών) της Εθνικής Γενικής Συλλογικής Σύμβασης Εργασίας και άμεση επαναφορά σε σταθερές βάσεις των πυλώνων του συλλογικού εργατικού δικαίου για την επεκτασιμότητα των συλλογικών συμβάσεων και τη μετενέργεια του συνόλου των όρων τους Κατάργηση 6ης Π.Υ.Σ. Σεβασμό στους δημοκρατικούς θεσμούς και διαδικασίες. Ελεύθερη συνδικαλιστική δράση χωρίς κρατικό και εργοδοτικό παρεμβατισμό στην άσκηση των συλλογικών δικαιωμάτων των εργαζομένων. Κατάργηση όλης της μνημονιακής νομοθεσίας που διέλυσε το συλλογικό Εργατικό Δίκαιο. Διασφάλιση του απεργιακού δικαιώματος από προληπτικές και κατασταλτικές πράξεις παρεμπόδισης και ποινικοποίησής του και δίωξης των εκπροσώπων των εργαζομένων. Καμία πράξη άρσης της απόλυτης απαγόρευσης του lock out (ανταπεργία) των εργοδοτών. ΟΧΙ στα «υποκατώτατα» δικαιώματα Προστασία της ΥΓΕΙΑΣ και της ΑΣΦΑΛΕΙΑΣ των εργαζομένων, επέκταση των ΒΑΕ, συστηματικοί έλεγχοι. Στελέχωση και ενίσχυση των ελεγκτικών μηχανισμών του ΣΕΠΕ και του ΙΚΑ-ΕΤΑΜ, αναβάθμιση της επιχειρησιακής τους ικανότητας. Αποτελεσματική αντιμετώπιση της αδήλωτης, της ψευδώς δηλωμένης και ανασφάλιστης εργασίας και της εργοδοτικής αυθαιρεσίας. Θωράκιση του δημόσιου χαρακτήρα των επιχειρήσεων παροχής αγαθών και υπηρεσιών Κοινής Ωφέλειας και στρατηγικής σημασίας. Όχι στο ξεπούλημα που απαιτούν οι διεθνείς δανειστές. Αποτροπή των πολιτικών της ύφεσης, της αποβιομηχάνισης, των ιδιωτικοποιήσεων εκποιήσεων του εθνικού πλούτου σε πανίσχυρους εγχώριους και διεθνείς ομίλους. Πάταξη της ΑΚΡΙΒΕΙΑΣ και των ΚΑΡΤΕΛ. Μείωση των τιμών κι όχι μείωση των μισθών και των συντάξεων. Μόνιμη και αποτελεσματική προστασία της πρώτης κατοικίας.\n5 Ενίσχυση της προστασίας από τις απολύσεις (ατομικές και ομαδικές). Επείγοντα μέτρα για την προστασία των θέσεων εργασίας πλήρους και σταθερής εργασίας. Αυστηρή προστασία των όρων εργασίας και της απασχόλησης ευάλωτων σε διακρίσεις και βία ομάδων, όπως νέοι, γυναίκες, εργαζόμενοι πλησίον της σύνταξης, εργαζόμενοι μετά από εργατικό ατύχημα, ανάπηροι, μετανάστες, ΛΟΑΤΚΙ. Δίκαιο φορολογικό σύστημα Να μπει οριστικό τέλος στις πολιτικές φορομπηχτικής επιδρομής σε βάρος του εργατικού εισοδήματος, συγκαλυμμένης προστασίας των φοροκλεπτών και των μεγαλοφειλετών, στις πολιτικές δραματικής υποβάθμισης της Υγείας, της Παιδείας, της Πρόνοιας και των Κοινωνικών Υπηρεσιών. Ελάφρυνση των μισθωτών και των συνταξιούχων από τα άδικα και υπέρμετρα βάση της φορολογικής επιδρομής. Δίκαιη μεταναστευτική πολιτική, αποτελεσματική και συνεκτική αντιμετώπιση των ζητημάτων μετανάστευσης, ασύλου και ιθαγένειας με σεβασμό στα δικαιώματα του ανθρώπου. Επανασύσταση των φορέων εργατικής εστίας και κατοικίας που σήμερα είναι αναγκαία κάθε άλλο παρά ποτέ και έχουν πολλαπλασιαστικά οφέλη για τους αδύναμους συνανθρώπους μας. Έμπρακτη αποκατάσταση της κοινωνικής διάστασης και του κοινωνικού προσώπου που οφείλει να έχει ένα κυρίαρχο Κράτος Δικαίου και Πρόνοιας. ΤΕΛΟΣ στη φτωχοποίηση, στον αυταρχισμό, στις πολιτικές βίαιης και αντιδημοκρατικής προσβολής των εργασιακών και συνδικαλιστικών δικαιωμάτων. Για τη ΓΣΕΕ ο αγώνας είναι μονόδρομος! Οι εργαζόμενοι, οι άνεργοι, οι συνταξιούχοι, έχουμε μόνον μία επιλογή. Να συνεχίζουμε να αγωνιζόμαστε για να μπει οριστικό τέλος στις παλιές και νέες μνημονιακές πολιτικές που κατέστρεψαν κοινωνία και οικονομία. Για ακόμη μία φορά μήνυμα ξεκάθαρο, ενωτικό και αγωνιστικό. Όχι άλλα βάρη στις πλάτες των εργαζομένων. ΌΛΟΙ ΣΤΗΝ ΓΕΝΙΚΉ ΑΠΕΡΓΊΑ ΤΗΝ Τετάρτη 17 Μαΐου 2017 & ΣΤΟ ΣΥΛΛΑΛΗΤΉΡΙΟ ΤΩΝ ΣΥΝΔΙΚΆΤΩΝ ΣΥΓΚΕΝΤΡΩΣΗ 11π.μ. ΠΛΑΤΕΊΑ ΚΛΑΥΘΜΏΝΟΣ Site: Facebook: ΓΣΕΕ-Γενική Συνομοσπονδία Εργατών Ελλάδας,\nΤο παρόν δίνουν οι μηχανικοί στις κινητοποιήσεις\nΤεχνικό Επιμελητήριο Ελλάδας ΗΛΕΚΤΡΟΝΙΚΗ ΚΑΘΗΜΕΡΙΝΗ ΕΝΗΜΕΡΩΣΗ ΤΕΥΧΟΣ 623 ΣΗΜΕΡΑ Για όσους διατηρούσαν κάποιες επιφυλάξεις, ο υπουργός Παιδείας φρόντισε να τις διαλύσει: οι απόφοιτοι των Κολεγίων που λειτουργούν


Η πόλη της Xίου, θεωρείται το διοικητικό, οικονομικό και πνευματικό κέντρο ολόκληρου του νησιού, καθώς αποτελεί την πρωτεύουσα του, κατοικείται από 30,000 κατοίκους, ακόμα βρίσκεται στη μέση της ανατολικής πλευράς του νησιού, και στρέφεται προς τη χερσόνησο της Eρυθραίας, αλλά και τη Mικρά Aσία, αποδεικνύοντας την άμεση σχέση που υπήρχε πάντα με την Ιωνία. Εξάλλου η πόλη πρωτοχτίστηκε από τους Ίωνες γύρω στο 1000 π.Χ., ενώ αρχαιολογικά ευρήματα αποδεικνύουν ότι το νησί κατοικείται από το 6000 π.Χ. Έτσι λοιπόν Μπορούμε να υποθέσουμε με σιγουριά ότι η ιστορία της πόλης ξεπερνά τα 3000 χρόνια. Η θέση του λιμανιού είναι επάνω στο στενό πέρασμα του Β.Aιγαίου και προς την Kωνσταντινούπολη. Η σημασία της γεωγραφικής θέσης του νησιού φάνηκε στα γεγονότα του παρελθόντος.\nΑπό τότε που ιδρύθηκε η πόλη της Χίου μέχρι σήμερα συνάντησε περιόδους ακμής αλλά και παρακμής και κάθε φορά που γινόταν η οικοδόμησή της κάλυπτε πάλι την ίδια γεωγραφική περιοχή. Για αυτό στη σύγχρονη πόλη, παρατηρείται κι η συνύπαρξη όλων των στοιχείων της μεγάλης πορείας της Χίου, η οποία αποτελεί υπαρκτή απόδειξη του Ελληνικού αλλά και Αιγιακού πολιτισμού μέσω των αιώνων μέχρι σήμερα. Για όλους αυτούς τους λόγους η θέση της σπουδαιότερης πόλης του νησιού έμεινε πάντοτε η ίδια.\nΑντικρίζοντας την πόλη της Χίου, σαν ένα πανέμορφο μαργαριτάρι στο νησί, μαγεύεσαι άμεσα από την ομορφιά της και τυφλώνεσαι από την αρχοντοσύνη της. Με τη μορφή γυναίκας, που επιδεικνύει με περίσσια χάρη τα στολίδια της, κοσμήματα παλαιότερων καιρών, φτιαγμένα από χαρισματικούς καλλιτέχνες της αρχαιότητας και του Βυζαντίου αλλά και τους αισθαντικούς λαϊκούς καλλιτέχνες της νεότερης εποχής. Μπαίνοντας στο εσωτερικό της, στους ευρύχωρους δρόμους, τους κήπους και τα καλντερίμια της, επικρατεί η αίσθηση που σε πλημμυρίζει ή ευωδιά της θηλυκής της ύπαρξης και το άρωμα της μαστίχας.\nΣαν πόλη με ατελείωτη ιστορία από την αρχαιότητα μέχρι σήμερα και σαν σταυροδρόμι λαών και πολιτισμών η Χίος έχει να σου δείξει πολλά αξιοθέατα όπως: Κάστρα, κήπους, παλαιοχριστιανικά μνημεία, και πανέμορφα μπαρόκ αρχοντικά τα οποία είναι τοποθετημένα αρμονικά μέσα της δίπλα στα επιβλητικά νεοκλασικά δημόσια κτίρια, στα πολιτιστικά κέντρα, τα Μουσεία και τις βιβλιοθήκες της.\nΗ Χίος, με τις 25 χιλιάδες φιλόξενους κατοίκους της, είναι ταυτόχρονα και το κεντρικό λιμάνι του νησιού.\nΕδώ προσορμίζονται μεγάλα επιβατικά πλοία, κρουαζιερόπλοια και Δελφίνια. Παράλληλα, είναι το κέντρο των οικονομικών και κοινωνικών δραστηριοτήτων της Χίου. Εδώ είναι εγκατεστημένο και το Πανεπιστήμιο Αιγαίου με την έδρα του Τμήματος Διοίκησης Επιχειρήσεων.\nΤη νύχτα, πάλι η πόλη παίρνει μια άλλη όψη, "ονειρική". Ντύνεται στα μαύρα και τα μενεξεδιά, στολίζεται με τα φώτα της που λαμπυρίζουν στα νερά σε μύριες όσες ανταύγειες και είναι έτοιμη να σε συνοδεύσει στα κέντρα και τους χορούς. Η Χίος είναι πανέμορφη και οι Χιώτες ξενύχτης λαός. Ξένε δεν χρειάζεται να στο ευχηθούμε, είμαστε βέβαιοι ότι θα έχεις μια ευχάριστη παραμονή.\nΈξω από το Kάστρο της πόλης, στην κεντρική πλατεία βρίσκεται το μεγάλο Tζαμί, που σήμερα στεγάζει βυζαντινά και μεταβυζαντινά γλυπτά αλλά και νεότερα ευρήματα. Στο μουσείο, το οποίο λειτουργεί σε καθημερινή βάση εκτός Δευτέρας (10.00 - 13.00), εκθέτονται στην αυλή λίθινα αντικείμενα από περισυλλογές και αρχαιολογικές ανασκαφές, επιτύμβιες πλάκες μουσουλμανικών και αραβικών μνημείων, σιδερένια και ορειχάλκινα κανόνια. Στο προστώο υπάρχουν κάποια αρχιτεκτονικά μέλη από ναούς της Xίου, των παλαιοχριστιανικών και μεσοβυζαντινών χρόνων καθώς και αποτοιχισμένες τοιχογραφίες από την Παναγία Kρήνα, του 1734. Στην άκρη της πλατείας υπάρχει μία ωραιότατη μαρμάρινη κρήνη και στην οδό Mαρτύρων η "Mαρμαρένια Bρύση του Mελέκ Πασά", που είναι δείγμα του Tουρκικού μπαρόκ.\nAπό την πλατεία Bουνακίου αρχίζει κατευθυνόμενος νότια ο παλιός εμπορικός δρόμος, η "Aπλωταριά", που πήρε το όνομά του απ' το ότι "άπλωναν" για επίδειξη τα εμπορεύματα στο μέρος αυτό. Επίσης μπορεί να δει κανείς τα στενά καλντερίμια, που, παράλληλα το ένα με τ' άλλο, οδηγούσαν στο δρόμο της αγοράς. Σε απόσταση 250 περίπου μέτρων προς τα αριστερά, βρίσκεται ένα σύνολο από κτίρια το οποίο αποτελεί το θρησκευτικό και πνευματικό κέντρο της Xίου. Σε αυτό δεσπόζει η Mητρόπολη των Aγίων Bικτώρων, που χτίστηκε μετά το 1881. Ακριβώς δίπλα υψώνεται το μητροπολιτικό μέγαρο. Tο Γυμνάσιο της Xίου στεγάζεται σ' ένα νεότερο κλασικό κτίριο, αλλά έχει σαφώς μια ιστορία πολύ παλαιότερη. Iδρύθηκε το 1792 και λειτούργησε μέχρι το 1822 με την ονομασία Σχολή της Xίου, στο κλίμα του νεοελληνικού διαφωτισμού που αναπτύχθηκε παράλληλα με την οικονομική ακμή πριν την Eπανάσταση. Tο 1839 έγινε επανασύσταση του σχολείου, στο οποίο είχαν διδάξει κατά καιρούς σοφοί δάσκαλοι αλλά και ερευνητές του τοπικού πολιτισμού.


ALEF - GR: Θερινή συνεστίαση 2017\nΘερινή συνεστίαση 2017\nκαθώς άλλη μια σεζόν πλησιάζει στο τέλος της, έρχεται η ώρα να διακόψουμε επίσημα και για το καλοκαίρι.\nΘα αποχαιρετιστούμε, όπως πάντα, με τη θερινή συνεστίαση και όλη τη σχετική διασκέδαση στη δροσερή αυλή του Γιώργου και της Αντωνίας Κατσαβού στου Παπάγου (Γ. Μπλέσσα 32), το Σάββατο 17 Ιουνίου και ώρα περίπου 21:00.\nΤο φαγοπότι βασίζεται στις συνεισφορές μας. Η πείρα λέει ότι όλα τρώγονται και πίνονται κι ότι ποτέ δεν μείναμε παραπονεμένοι σε συνεστίαση, αλλά θυμίζουμε τα πιθανά είδη που θα χρειαστούμε:\nΟρεκτικά (μεζεδάκια, πιτάκια κλπ),\nΚύρια πιάτα (κρέας, κοτόπουλο, μπιφτέκια, κεφτεδάκια, ρύζι, πατάτες, πίτες),\nΣαλάτες παντός είδους (και οι απλές πράσινες και δροσερές, είναι πολύ ευπρόσδεκτες),\nΓλυκά και Παγωτά. (Στα παγωτά, ίσως πρέπει να είμαστε φειδωλοί, μην τυχόν και δεν υπάρχει χώρος στην κατάψυξη).\nΕπίσης,Ποτά (Κρασιά, μπύρες) και Αναψυκτικά. Αυτά είναι καλά να φτάσουν κρύα και αν υπάρχει και ψυγειάκι με παγοκυψέλες ή παγάκια, ακόμα καλύτερα.\nΈχουμε αρκετό χρόνο για να σκεφτούμε τι θα φέρουμε. Απλώς, για την καλύτερη οργάνωση, παρακαλούμε να απαντήσετε σ' αυτό το mail (ή να επικοινωνήσετε με την Αντωνία) δηλώνοντας τον αριθμό των ατόμων για να κανονιστούν τα τραπέζια και οι καρέκλες στην αυλή.\nΕλπίζουμε να σας δούμε όλους από κοντά.\nΓια όσους δεν τα καταφέρουν, ΚΑΛΟ ΚΑΛΟΚΑΙΡΙ, και σας αναμένουμε σε επόμενή μας συνάντηση.


Θεσσαλονίκη: Καθολικό lockdown -Επιστρέφουν τα sms - XIROMERO PRESS - XIROMEROPRESS.GR\nΑρχική ΕΠΙΚΑΙΡΌΤΗΤΑ-ΔΙΑΦΟΡΑ Θεσσαλονίκη: Καθολικό lockdown -Επιστρέφουν τα sms\nΘεσσαλονίκη: Καθολικό lockdown -Επιστρέφουν τα sms\nΡαγδαίες είναι οι εξελίξεις όσον αφορά στην κατάσταση στην Θεσσαλονίκη. Αποφασίστηκε τοπικό lockdown στην πόλη από αύριο το πρωί και για 14 μέρες.\nΤο SMS θα το στέλνουν οι πολίτες από τις 9 το βράδυ μέχρι τις 5 το πρωί της επομένης ημέρας, επιτρέπονται οι μετακινήσεις μόνο για λόγους εργασίας και υγείας, όπως ανακοίνωσε ο κυβερνητικός εκπρόσωπος Στέλιος Πέτσας.\nΓια τα μέτρα αυτά είχαν προϊδεάσει τόσο ο υπουργός Υγείας Βασίλης Κικίλιας, όσο και ο δήμαρχος Θεσσαλονίκης, Κωνσταντίνος Ζέρβας και με τους δύο να μιλάνε με δραματικούς τόνους.\nΠροηγούμενο άρθροΖευγάρι παραβίασε την καραντίνα και έκανε σεξ στο ΙΧ του\nΕπόμενο άρθροΟΠΕΚΕΠΕ: Νέα πληρωμή 4,9 εκατ. ευρώ\nAεροπλάνο προσγειώνεται σε αυτοκινητόδρομο,σοκαριστικό βίντεο!\nΚάμερες ασφαλείας κατέγραψαν τη στιγμή που ένα μικρό αεροσκάφος έκανε αναγκαστική προσγείωση σε έναν αυτοκινητόδρομο στη Μινεσότα. Το αεροσκάφος προσέκρουσε σε ένα όχημα, χωρίς να...\nΣτην Αθήνα επιβλήθηκε πρόστιμο 900 ευρώ σε παντρεμένο ζευγάρι και τον ταξιτζή, επειδή βρίσκονταν δύο άτομα στο ίδιο ταξί, ενώ τα μέτρα επιβάλλουν ένα...


«Ήρθαμε για να κερδίσουμε!» - inpaok.com\nΟ προπονητής του ΠΑΟΚ, Ράζβαν Λουτσέσκου μίλησε στην καθιερωμένη Συνέντευξη Τύπου πριν την αναμέτρηση με την Μπενφίκα για τα Play Off του Champions League.\nΟ τεχνικός του Δικεφάλου τόνισε πως ο Δικέφαλος στη Λισαβόνα πήγε για να κερδίσει και στάθηκε στο γεγονός πως οι «ασπρόμαυροι» θα κάνουν το παιχνίδι χωρίς να επηρεαστούν από το μέγεθος του αντιπάλου\nΑναλυτικά όσα είπε ο Ράζβαν Λουτσέσκου:\n«Σε αυτό το επίπεδο υπάρχουν πολύ δυνατές ομάδες. Η κάθε μία έχει διαφορετικά στοιχεία ένα στυλ είχε η Βασιλεία, ένα η Σπαρτάκ και ένα διαφορετικό η Μπενφίκα. Αντιμετωπίσαμε ομάδες που στις διοργανώσεις που συμμετέχουν ηγούνται. Θα πω το ίδιο λέγοντας πως είμαστε εδώ σεβόμενοι τον αντίπαλο μας και θέλουμε να κερδίσουμε το παιχνίδι».\nΑν θεωρεί ότι θα είναι αποτυχία ένας πιθανός αποκλεισμός:\n«Δεν θέλω να συζητήσω για αυτό το θέμα. Στο μυαλό μου δεν υπάρχει αυτό».\nΓια το αν θα είναι καλύτερο για τον ΠΑΟΚ να νικήσει αύριο:\n«Αντιμετωπίζουμε μία δυνατή ομάδα όπως είπα. Τους ξέρουμε, τους έχουμε μελετήσει. Ήταν πολύ ωραίο να τους αναλύω ως ομάδα, ήταν χαρά μου. Όπως είπε και ο Βαρέλα χτίζουμε τη νοοτροπία μας καθημερινά, έχουμε ένα μεγάλο σερί νικών και είμαστε εδώ για να κάνουμε το ίδιο και αύριο».\n«Δεν μου αρέσει να μιλάω με ποσοστά. Θα πω ότι η Μπενφίκα είναι μια πολύ καλή ομάδα, αλλά θέλουμε να προκριθούμε. Από την πρώτη μέρα της προετοιμασίας ετοιμαστήκαμε για δύσκολο πρόγραμμα και δύσκολους αντιπάλους. Στη ζωή όλων υπάρχουν αυτές οι καταστάσεις που θα σε σπρώξουν ένα επίπεδο πιο πάνω».\n«Υπάρχει σεβασμός για τον αντίπαλο, για την ποιότητα και τον τρόπο παιχνιδιού του, αλλά υπάρχει αυτοπεποίθηση. Πάνω από όλα εμπιστευόμαστε τους εαυτούς μας και την ποιότητας μας. Είμαστε έτοιμοι να παλέψουμε, είτε έχουμε τη μπάλα, είτε όχι».\nΓια το τι ξεχωρίζει από την Μπενφίκα:\n«Θέλετε πραγματικά να κάνουμε αυτή τη κουβέντα τώρα; Είναι δύσκολο να μιλήσω για τον αντίπαλο μου τώρα. Είναι ποιοτική ομάδα, που της αρέσει η κατοχή και το συνεχόμενο ποδόσφαιρο. Οι ακραίοι είναι συνεχώς σε κίνηση. Είναι γρήγοροι όταν χάνουν την μπάλα γιατί τους αρέσει να την έχουν στα πόδια τους. Έχουμε ένα στυλ που μπορεί να αποφέρει πίεση στην Μπενφίκα».\n«Έχω μια ιδέα, αλλά μένει ακόμα μία νύχτα».\nΓια τον τρόπο παιχνιδιού του ΠΑΟΚ στο Ντα Λουζ:\n«Υπάρχουν δύο ομάδες που θέλουν να κερδίσουν τον αγώνα. Είναι σημαντικό το πως θα αξιολογήσουν οι παίκτες τις καταστάσεις. Πρέπει να δώσουμε προσοχή στις λεπτομέρειες γιατί αυτές κάνουν τη διαφορά. Κάποιες φορές σχεδιάζεις το παιχνίδι και οι καταστάσεις σε οδηγούν να αλλάξεις σχέδιο. Οι ομάδες που έχουν νοοτροπία νικητή προσπαθούν με κάθε κόστος να κερδίσουν το παιχνίδι».\nΓια το αν θα υπάρχει προσθαφαίρεση στη λίστα των παικτών:\n«Ο επόμενος αγώνας είναι σε μια βδομάδα, ο Βέρνμπλουμ θα είναι έτοιμος μετά τη διακοπή των εθνικών ομάδων».


Οργανισμός στο Νέο Γενικό Νοσοκομείο Καρπάθου - Δημοκρατική της Ρόδου\nΟργανισμός στο Νέο Γενικό Νοσοκομείο Καρπάθου\nΜε τη χθεσινή δημοσίευση στο ΦΕΚ (1092/2-4-2019) του οργανισμού του νέου Γενικού Νοσοκομείου Καρπάθου «Άγ. Ιωάννης ο Καρπάθιος», αποκτά πλέον και λειτουργική υπόσταση ένα έργο-πνοή για τη δημόσια Υγεία και τους πολίτες μιας ακόμα απομακρυσμένης περιοχής της χώρας\nΜετά την ολοκλήρωση των έργων από την «Κτιριακές Υποδομές ΑΕ» (ΚτΥπ), από τα οποία το μόνο που απομένει είναι η ασφαλτόστρωση του δρόμου πρόσβασης και εισόδου στο Νοσοκομείο, η δημοσίευση του οργανισμού της Μονάδας έρχεται να επισπεύσει την στελέχωση και λειτουργία της, ενώ σύντομα θα ανακοινωθεί και η ημερομηνία εγκαινίων της.\nΓια άλλη μια φορά υλοποιούμε ότι εξαγγέλλουμε και δεν θα σταματήσουμε αν δεν παραδώσουμε στους συμπολίτες μας ένα δημόσιο σύστημα Υγείας αντάξιο των θυσιών και των κόπων τους, όσο χρόνο, δουλειά και χρήματα χρειαστεί αυτό για να γίνει !\nΤο Κέντρο Υγείας Καρπάθου, εδώ κι ένα χρόνο είναι χωρίς παιδίατρο! Ανάστατοι είναι οι γονείς στην Κάρπαθο, καθώς εδώ και ένα χρόνο δεν…\n«Είναι δυνατόν να λειτουργήσει το Νοσοκομείο στην Κάρπαθο με το ήδη υποστελεχωμένο προσωπικό του ΚΥ;» Τα ζητήματα που ανακύπτουν για τη λειτουργία του νοσοκομείου Καρπάθου αναδεικνύει με…\nΔ. Κρεμαστινός: Δεν αρκεί ο Οργανισμός και τα εγκαίνια, ένα νοσοκομείο χρειάζεται προσωπικό Ο Αντιπρόεδρος της Βουλής και Βουλευτής Δωδεκανήσου Δημήτρης Κρεμαστινός, απαντώντας στην ανακοίνωση…


Άνεμος Αντίστασης: Tα... αιτήματα του Τραμπ και οι επιθυμίες του Τσίπρα\nΣε ποιο ευρύτερο πλαίσιο (γεωπολιτικών) εξελίξεων γίνεται η συνάντηση;\nΤι θέλουν οι Αμερικανοί;\nΤι θέλει η ελληνική πλευρά;\nΑπό την πλευρά των «επαρχιωτών» που σπεύδουν στην Ουάσιγκτον, τις περισσότερες φορές μια φωτογραφία στο Οβάλ Γραφείο είναι ικανοποιητικό –ή και το μόνο– αντάλλαγμα με το οποίο επιστρέφουν για να επιδείξουν στους ψηφοφόρους τους την υποτιθέμενη στενή σχέση και προστασία που έχουν εξασφαλίσει με την υπερδύναμη. Τα όσα έχουν αφήσει ως προσφορά στην Ουάσιγκτον κατά κανόνα κρύβονται από το επικοινωνιακό κάδρο.\nΑς κάνουμε, λοιπόν, την προσπάθεια να δούμε την επίσκεψη του πρωθυπουργού στον Λευκό Οίκο με τη δέουσα προσοχή –καθώς, όπως είπαμε, ο πλανητάρχης δεν φωτογραφίζεται «τζάμπα»– τοποθετώντας την στο κάδρο των ευρύτερων (γεωπολιτικών) εξελίξεων στην περιοχή.\nΣτην Ουάσιγκτον εδώ και χρόνια προετοιμάζονται για να αντιμετωπίσουν την αποσύνδεση της Τουρκίας από το δυτικό (αμερικανικό) άρμα. Άλλωστε, κοιτάζοντας την πορεία της Τουρκίας μέσα στον χρόνο, διαπιστώνει κανείς ότι μόλις για έναν αιώνα (τον εικοστό) προσπάθησε να κινηθεί προς –και να διασυνδεθεί με– τη Δύση. Επί αιώνες η Τουρκία στο πλαίσιο της Οθωμανικής Αυτοκρατορίας υπήρξε χώρα - πυρήνας (ηγέτιδα δύναμη) του Ισλάμ. Οι προσπάθειες εκδυτικισμού της που έκανε ο Κεμάλ Ατατούρκ άλλαξαν για έναν αιώνα τη φυσιογνωμία της Τουρκίας, ωστόσο ουδέποτε τη μετέτρεψαν σε μια χώρα της Δύσης.\nΜέσα απ’ αυτό το πρίσμα εξηγούνται τόσο οι συνεχιζόμενες με πολλαπλασιαζόμενη ένταση τουρκο-δυτικές (αμερικανικές) κόντρες. Εξηγείται επίσης η επιμονή των Αμερικανών να δημιουργήσουν κουρδικό κράτος - προτεκτοράτο (τους) στα νότια της Τουρκίας.\nΜέσα απ’ αυτό το πρίσμα, τέλος, εξηγείται το πραξικόπημα που στόχο είχε την ανατροπή - θάνατο του Ερντογάν ως η τελευταία προσπάθεια ανάσχεσης της απομάκρυνσης της Τουρκίας από τη Δύση.\nΕξοπλιστικά προγράμματα προς χάριν των θέσεων εργασίας των αμερικανικών πολεμικών βιομηχανιών.\nΝέα πενταετή συμφωνία χρήσης της βάσης της Σούδας.\nΝέες ναυτικές διευκολύνσεις (λιμάνια) για απαραίτητους ελλιμενισμούς των πολεμικών πλοίων τους.\nΝεώριο Σύρου προσαρμοσμένο για τις επισκευαστικές ανάγκες του αμερικανικού στόλου.\nΔυνατότητα χρήσης από αμερικανικές αεροπορικές δυνάμεις κάποιων στρατιωτικών αεροδρομίων της χώρας.\nΑπόλυτη προσαρμογή στους αμερικανικούς ενεργειακούς σχεδιασμούς που αποκλείουν τους Ρώσους από το παιχνίδι των νότιων δρόμων μεταφοράς πετρελαίου και φυσικού αερίου.\nΑυτά είναι τα μόνα δεδομένα κέρδη –σημαντικά σε επικοινωνιακό επίπεδο– που θα εισπράξει –αφού έχει ικανοποιήσει τα αμερικανικά αιτήματα– ο πρωθυπουργός στην Ουάσιγκτον. Από εκεί και πέρα τα πράγματα, δηλαδή για ελληνικά αιτήματα που συνεπάγονται κόστος για την Ουάσιγκτον, δυσκολεύουν. Η ελληνική κυβέρνηση θα ήθελε:\nΑπτή παρέμβαση των ΗΠΑ στο ΔΝΤ με τρόπο που να διευκολύνει το ελληνικό σχέδιο τερματισμού του μνημονίου.\nΣκληρή - αποτελεσματική παρέμβαση στους Ευρωπαίους για ευνοϊκή αντιμετώπιση του ελληνικού χρέους.\nΕπίμονη οδηγία σε αμερικανικά κεφάλαια να κατευθυνθούν στην Ελλάδα.\nΔωρεάν στρατιωτική βοήθεια απαραίτητη για την αντιμετώπιση κατεπειγουσών αναγκών (κυρίως σε Ναυτικό και Αεροπορία).\nΣαφή αμερικανική δέσμευση για την αποτροπή τουρκικών στρατιωτικών κινήσεων εις βάρος του ελληνικού χώρου.\nΕυνοϊκή για τα ελληνικά συμφέροντα στροφή από την αμερικανική διπλωματία σχετικά με το δικαίωμα της Ελλάδας να ανακηρύξει την Αποκλειστική Οικονομική Ζώνη της.


ΣΥΧΝΕΣ ΕΡΩΤΗΣΕΙΣ | FAQ | Infobell CRM\nΤι είναι το CRM?\nΤι είναι το iNFOCRM?\nΠοια η διαφορά του iNFOCRM από τα άλλα CRM?\nΠοια είναι η διαφορά του CRM από το ERP?\nΤι εξοπλισμό χρειάζομαι για να τρέξει το iNFOCRM?\nΠού εγκαθίσταται η πλατφόρμα iNFOCRM?\nΠοια επιχείρηση χρειάζεται ένα τέτοιο CRM σύστημα?\nΑπό πόσα άτομα προσωπικό και πάνω είναι απαραίτητο σε μια επιχείρηση το crm?\nΤι σημαίνει Marketing Campaign?\nΤι σημαίνει Mass Mail και Mass SMS?\nΤι σημαίνει Workflow ή αλλιώς ‘’Ροές Εργασίας’’?\nΠόσοι χρήστες μπορούν ταυτόχρονα να δουλεύουν με το iNFOCRM?\nΥπάρχουν άδειες χρήσης? Αν ναι, κάθε πότε ανανεώνονται?\nΜπορώ να συνδέσω το CRM της εταιρείας μου με το τηλεφωνικό μας κέντρο?\nΠώς μπορώ να εισάγω δεδομένα ή λίστες από άλλο CRM ή από ERP?\nΥπάρχει δυνατότητα διασύνδεσης του ημερολογίου του CRM με το ημερολόγιο μου στο MS Outlook ή στο Google Calendar??\nΤι σημαίνει ‘’ανοικτό’’ λογισμικό ή ‘’ανοικτή πλατφόρμα’’?\nΗ Διαχείριση Πελατειακών Σχέσεων (CRM) είναι μία ευρέως εφαρμοσμένη στρατηγική για την διαχείριση των αλληλεπιδράσεων μιας επιχείρησης με πελάτες, και προοπτικές πωλήσεων. Αυτό περιλαμβάνει χρήση τεχνολογίας για να οργανώσει, αυτοματοποιήσει και συγχρονίσει διεργασίες – κυρίως δραστηριότητες πωλήσεων, αλλά και αυτές που αφορούν το μάρκετινγκ, την εξυπηρέτηση πελατών και την τεχνική υποστήριξη. Οι γενικοί στόχοι είναι να βρει, να ελκύσει και να κερδίσει νέους πελάτες, να διατηρήσει αυτούς που η επιχείρηση ήδη έχει, να δελεάσει πρώην πελάτες να έρθουν πίσω, και να μειώσει το κόστος του μάρκετινγκ και της εξυπηρέτησης πελατών.\nTo iNFOCRM είναι μία από τις πλέον ολοκληρωμένες λύσεις CRM. Για τη δημιουργία της πλατφόρμας iNFOCRM, η INFOBELL στηρίχθηκε κυρίως στην εφαρμογή κάθε απαραίτητης τεχνολογίας και πρακτικής που αφορά τη δημιουργία εφαρμογών και λογισμικών. Στηρίχθηκε επίσης στην συσσωρευμένη εμπειρία και know how των τεχνικών συμβούλων της.\nΗ βασικές διαφορές της πλατφόρμας iNFOCRM, από άλλα αντίστοιχα πληροφοριακά συστήματα, είναι οι ακόλουθες: Είναι μια εφαρμογή χαμηλού κόστους Δεν απαιτεί άδειες χρήσεις και δεν περιορίζεται από συγκεκριμένο αριθμό χρηστών. Είναι 100% παραμετροποιήσημη και προσαρμόζεται σε κάθε είδους επιχείρηση. Είναι συνεχώς online (web based) παρέχοντας πρόσβαση στον χρήστη όπου και αν αυτός βρίσκεται. Είναι εύκολη στην εκμάθηση και εύχρηστη ακόμη και από κάποιοι ανειδίκευτο χρήστη\nCRM και ERP είναι δύο σημαντικά κεφάλαια της τεχνολογίας των λογισμικών που είναι απαραίτητα στις σύγχρονες επιχειρήσεις. Και οι δύο εφαρμογές είναι πολύτιμες αλλά χρησιμοποιούνται για την διαχείριση και την υλοποίηση πολύ διαφορετικών στόχων κάθε επιχείρησης.\nΤο λογισμικό CRM το χρησιμοποιεί μια επιχείρηση για να οργανώσει τις προσπάθειες μάρκετινγκ , τη διαχείριση της ροής για νέες πωλήσεις , να υπολογίζει το χρόνο που δαπανάται για κλείσιμο συμφωνιών , να εξορθολογεί τις διαδικασίες πωλήσεων , να αυτοματοποιεί την εξυπηρέτηση των πελατών , να παρακολουθεί τις αλληλεπιδράσεις του πελάτη με την επιχείρησή , να βοηθά να καλύτερη εκμάθηση των συνηθειών του πελάτη ή του υποψήφιου πελάτη της. Να διαχειριστεί τις επιχειρηματικές επαφές και να παρακολουθεί κάθε δραστηριότητα με τους πελάτες καθ’ όλη την διαδικασία της πώλησης και της εξυπηρέτησης μετά από αυτή.\nΤο λογισμικό ERP το χρησιμοποιεί μια επιχείρηση για την διαχείριση των δραστηριοτήτων back-office δηλαδή τη διαχείριση της διαδικασίας τιμολόγησης – διανομής των προϊόντων ή των υπηρεσιών καθώς και των αγορών της από προμηθευτές ή άλλους τρίτους που αφορούν την εφοδιαστική αλυσίδα. Όλα αυτά γίνονται με ακρίβεια των οικονομικών δεδομένων, και σύμφωνα πάντοτε με την ισχύουσα φορολογική νομοθεσία. Παρακολουθεί επίσης την οικονομική σχέση της με τους πελάτες – προμηθευτές – τρίτους συμβαλλόμενους, τηρώντας αντίστοιχα λογαριασμούς υπολοίπων κ.λ.π.\nΓια την πρόσβαση και λειτουργία της εφαρμογής iNFOCRM δεν απαιτείται ιδιαίτερος τεχνολογικός εξοπλισμός ούτε ακριβά συστήματα Η/Υ. Το μόνο που απαιτείται είναι ένας απλός Η/Υ με βασικές προδιαγραφές, είτε ένα smartphone ή tablet. Το μόνο απαραίτητο είναι η ύπαρξη ενός λογισμικού browser (Internet Explorer, Google Chrome, Safari, Mozilla Firefox κλπ), και στις περιπτώσεις που η εφαρμογή είναι εγκατεστημένη στο cloud, απαραίτητη είναι και η πρόσβαση στο διαδίκτυο.\nΗ πλατφόρμα iNFOCRM μπορεί να εγκατασταθεί α.) σε ένα τοπικό Server και να έχουν σε αυτή πρόσβαση όλοι οι χρήστες που είναι συνδεδεμένοι στο τοπικό δίκτυο, και β.) να εγκατασταθεί σε απομακρυσμένο εξυπηρετητή (virtual server) στο cloud.\nΑκόμα και σε μια επιχείρηση με ένα άτομο, ίσως να είναι απαραίτητη η χρήση μιας εφαρμογής CRM\nMarketing Campaigns είναι οι ειδικές δραστηριότητες του τμήματος Marketing κάθε επιχείρησης, που αποσκοπούν στην προώθηση ενός προϊόντος, υπηρεσίας ή την ίδια την επιχείρηση. Μια εκστρατεία μάρκετινγκ είναι μια συντονισμένη σειρά από βήματα που μπορεί να περιλαμβάνουν την προώθηση ενός προϊόντος μέσα από διαφορετικά μέσα (τηλεόραση, ραδιόφωνο, έντυπα, διαδίκτυο), χρησιμοποιώντας μια ποικιλία από διαφορετικούς τύπους διαφημίσεων. Η εκστρατεία δεν πρέπει να βασίζεστε αποκλειστικά στη διαφήμιση, και μπορεί επίσης να περιλαμβάνει επιδείξεις, από στόμα σε στόμα και άλλες διαδραστικές τεχνικές. Τα συστήματα CRM βοηθούν στην οργάνωση, διαχείριση, και αξιολόγηση τέτοιων δραστηριοτήτων.\nMass mail και mass SMS είναι η διαδικασία αποστολής μαζικών μηνυμάτων τηλεφωνίας με SMS ή μέσω ηλεκτρονικής αλληλογραφίας e-mail. Μαζικά εννοούμε την αποστολή τέτοιων μηνυμάτων με παραλήπτες όλο το πελατολόγιο της επιχείρησης, ή ενός μέρους από αυτό.\nWorkflow ή αλλιώς ροές εργασίας, εννοούμε τις ενέργειες ή διαδικασίες μιας ροής εργασιών οι οποίες εκτελούνται αυτοματοποιημένα και σε σειρά (αλληλοεπίδρασης ) στα πλαίσια μιας ευρύτερης διαδικασίας της επιχείρησης\nΤο iNFOCRM μπορούν να χρησιμοποιούν ταυτόχρονα όλοι οι υπάλληλοι (χρήστες) μιας επιχείρησης ή ενός οργανισμού.\nΤο iNFOCRM δεν απαιτεί άδειες χρήσης και συνεπώς δεν υπάρχει θέμα με καταβολή ή ανανέωσης τους.\nΝαι είναι εφικτό εάν το τηλεφωνικό κέντρο είναι τεχνολογίας VoIP και Asterisk. Η εγκατάσταση και διασύνδεση τους γίνεται πάντοτε από εξιδεικευμένους τεχνικούς.\nΗ πλατφόρμα iNFOCRM παρέχει με εσωτερικό module την δυνατότητα εισαγωγή ή εξαγωγής δεδομένων, στοιχείων, πληροφοριών, μέσω μιας απλής διαδικασίας που μπορεί να κάνει εύκολα ο μέσος χρήστης.\nΓενικές Ερωτήσεις και ΑπαντήσειςBack to top\nΟι βασικές διαφορές της πλατφόρμας iNFOCRM, από άλλα αντίστοιχα πληροφοριακά συστήματα, είναι οι ακόλουθες: Είναι μια εφαρμογή χαμηλού κόστους Δεν απαιτεί άδειες χρήσεις και δεν περιορίζεται από συγκεκριμένο αριθμό χρηστών. Είναι 100% παραμετροποιήσημη και προσαρμόζεται σε κάθε είδους επιχείρηση. Είναι συνεχώς online (web based) παρέχοντας πρόσβαση στον χρήστη όπου και αν αυτός βρίσκεται. Είναι εύκολη στην εκμάθηση και εύχρηστη ακόμη και από κάποιοι ανειδίκευτο χρήστη\nΚάθε επιχείρηση μικρή ή μεγάλη που έχει προϊόντα και υπηρεσίες τα οποία και θέλει να τα προωθήσει στο καταναλωτικό κοινό και να παρακολουθεί την διαδικασία πώλησης.\nΥπάρχει δυνατότητα διασύνδεσης του ημερολογίου του CRM με το ημερολόγιο μου στο MS Outlook ή στο Google Calendar?\nΝαι η πλατφόρμα iNFOCRM διασυνδέεται και λειτουργεί με αμφίδρομο συγχρονισμό, με MS Outlook και Google Calendar.\nΑνοικτό λογισμικό ή αλλιώς open source λέμε τα λογισμικά τα οποία διαθέτουν ανοικτό προς τους προγραμματιστές κώδικα, ώστε να είναι εφικτή και εύκολη η τροποποίηση και προσαρμογή τους σύμφωνα με τις ανάγκες που καλούνται να εξυπηρετήσουν. Επιπλέον καθιστά πολύ εύκολη την προσαρμογή και διασύνδεση τους με άλλα συστήματα ή εφαρμογές.\n11 Χρόνια λειτουργίας\n36+ Ικανοποιημένοι πελάτες\n- Τηλ. +30 210 93 54 800\n- Fax. +30 210 93 54 887\n- Λ. Βουλιαγμέννης 550,\n- Άλιμος 17456, Αθήνα\nΕγγραφείτε για ενημερώσεις, νέα & άλλα\nCopyright © INFOBELL 2014 — All rights reserved.


By Serfare On Αυγ 11, 2019\nΦτερωτός Θεός – Επεισόδιο 34, 35, 36, 37, 38 Διαβάστε περιλήψεις από τα επόμενα επεισόδια της σειράς του Σκαϊ…\nΦτερωτός Θεός – Επεισόδιο 34\nΗ κρίση ζήλιας ανάμεσα στον Τζαν και στη Σανέμ μεγαλώνει για τα καλά. Ο Τζαν στο τέλος παραδίνεται και απαγάγει τη Σανέμ, κλείνοντάς την σε ένα σπίτι στο βουνό, όπου θα μπορέσουν να μείνουν μόνοι τους για να συζητήσουν και να τακτοποιήσουν τα προβλήματά τους. Φτερωτός Θεός – Επεισόδιο 34, 35, 36, 37, 38\nΌμως, ούτε εκεί δεν μένουν ήρεμοι, καθώς η συζήτησή τους μετατρέπεται σε αψιμαχία και συνεχίζονται τα πείσματα. Από την άλλη μεριά, όμως, περνούν μια διασκεδαστική ημέρα.\nΗ ξαφνική εξαφάνιση της Σανέμ και του Τζαν προκαλεί ένταση ιδιαίτερα στην Πολέν και στον Γιήτ. Η Πολέν, που φοβάται πως θα τα βρουν οι δυο τους, ζητά βοήθεια από τη Χιουμά.\nΤο να μείνουν μόνοι τους η Σανέμ και ο Τζαν είναι άραγε αρκετό για να λιώσουν οι πάγοι μεταξύ τους;\nΦτερωτός Θεός – Επεισόδιο 35\nΟ Τζαν και η Σανέμ άφησαν πίσω τους τις άσχημες ημέρες και συνεχίζουν τον έρωτά τους από το σημείο που έμειναν με πιο ευτυχισμένο τρόπο. Το γεγονός ότι ο Τζαν δεν φεύγει για τα Βαλκάνια, καθώς και η συμφιλίωσή του με τη Σανέμ, κάνουν όλους πολύ ευτυχισμένους στην εταιρεία, εκτός από την Χιουμά.\nΣτο μεταξύ, το πρακτορείο και ο εκδοτικός οίκος συμμετέχουν μαζί σε πρότζεκτ κοινωνικής ευθύνης. Όμως ο Τζαν, την τελευταία στιγμή, αφήνει εκτός τον Γιήτ και την Πολέν. Όμως, και η Χιουμά δεν μένει άπρακτη, βλέποντας ότι η Πολέν δεν είναι “αποτελεσματική” και αρχίζει να κάνει άλλα σχέδια, οργανώνοντας ένα γεύμα, στο οποίο συμμετέχουν οι οικογένειες.\nΦτερωτός Θεός – Επεισόδιο 36\nΟ Τζαν και η Σανέμ αποφασίζουν να παντρευτούν, ώστε να γλιτώσουν μία ώρα αρχύτερα από το χάος που έζησαν με τις οικογένειές τους. Παρεμπιπτόντως, πλησιάζει η ημέρα των γενεθλίων του Τζαν. Η Σανέμ ετοιμάζει για τον Τζαν ένα δώρο και ένα πάρτι γενεθλίων-έκπληξη. Φτερωτός Θεός – Επεισόδιο 34, 35, 36, 37, 38\nΑπό την άλλη, η Χιουμά κάνει τα δικά της σχέδια. Πρώτα, μιλά με τη Μεβκιμπέ και φτιάχνει την κατάσταση μεταξύ τους, ενώ παράλληλα ετοιμάζει και η ίδια ένα πάρτι έκπληξη για τον Τζαν.\nΩστόσο, την ημέρα των γενεθλίων του, ο Τζαν κάνει τη μεγαλύτερη έκπληξη, κάνοντας πρόταση γάμου στη Σανέμ. Η Σανέμ, όπως κι όλοι οι υπόλοιποι, μένει έκπληκτη. Αυτή τη φορά, ποια θα είναι η απάντηση της Σανέμ;\nΦτερωτός Θεός – Επεισόδιο 37\nΣτη γειτονιά διοργανώνεται μια ανοιξιάτικη γιορτή, όπου συμμετέχουν όλοι. Για να λιώσουν οι πάγοι ανάμεσα στις οικογένειες, προσκλήθηκε και η Χιουμά! Όμως, ένας ακόμα επισκέπτης έρχεται και κάνει όλους να σαστίσουν.\nΣτο μεταξύ, ο Τζαν και η Σανέμ ψάχνουν ευκαιρία για να μιλήσουν για το γάμο, αλλά δεν μπορούν το πετύχουν αυτό με κανέναν τρόπο. Η Σανέμ ζητά υποστήριξη από τον θείο της, αλλά και αυτός δεν μπορεί να καταφέρει τίποτα. Στο τέλος, ενδίδουν και οι δύο τους, καθώς δεν θέλουν να περιμένουν άλλο. Ο Τζαν λέει ότι ο μόνος δρόμος είναι να παντρευτούν χωρίς να το πουν σε κανέναν.\nΗ Χιουμά, αρχίζει να υποπτεύεται κάτι εξαιτίας της μυστικοπάθειας στο πρακτορείο, και κάνει τον Τζέι-Τζέι να μιλήσει και να της δώσει πληροφορίες. Η Χιουμά ενημερώνει την Μεβκιμπέ και οι δυο τους πηγαίνουν στην αίθουσα τελετών γάμου. Εκεί τους περιμένει όλους μια μεγάλη έκπληξη!\nΦτερωτός Θεός – Επεισόδιο 38\nΟ γάμος του Εμρέ με τη Λεϊλά αρρωσταίνει τις μητέρες τους. Καμία από τις δύο δεν αποδέχεται αρχικά αυτή την κατάσταση και κρατούν στάση απέναντι στα παιδιά τους. Φτερωτός Θεός – Επεισόδιο 34, 35, 36, 37, 38\nΟ Τζαν και η Σανέμ προσπαθούν να κρατήσουν τις ισορροπίες ανάμεσα στις μητέρες και τα αδέλφια. Καθώς η Μεβκιμπέ θέλει να γίνουν όλα σύμφωνα με τον δικό της τρόπο, ο Εμρέ και η Λεϊλά ζητούν βοήθεια από τον Τζαν και τη Σανέμ.\nΟ Τζαν και η Σανέμ ασχολούνται με όλα, συμπεριλαμβανομένων και του μήνα του μέλιτος και την ετοιμασία για την γιορτή της χέννας, αλλά πέφτουν σε διάσταση απόψεων μεταξύ τους.\nΣτο μεταξύ, η Χιουμά δεν έχει καμία πρόθεση να δεχτεί αυτό το γάμο και από την άλλη κάνει σχέδιο για να χαλάσει τα πράγματα ανάμεσα στον Τζαν και τη Σανέμ ζητώντας βοήθεια από τον Γιήτ. Άραγε, θα μπορέσει να το πετύχει;\nΦτερωτός ΘεόςΦτερωτός Θεός επεισόδιαΦτερωτός Θεός επόμενα επεισόδιαΦτερωτός Θεός ΣΚΑΪΦτερωτός Θεός – Επεισόδιο 34Φτερωτός Θεός – Επεισόδιο 35Φτερωτός Θεός – Επεισόδιο 36Φτερωτός Θεός – Επεισόδιο 37Φτερωτός Θεός – Επεισόδιο 38\n10 απλές αλλά εκπληκτικές οφθαλμαπάτες και πως να τις κάνετε για να εντυπωσιάσετε!


Φατί: «Θέμα συγκέντρωσης» | Onsports.gr\nhome ΠοδόσφαιροSuper LeagueΦατί: «Θέμα συγκέντρωσης» Κοινοποιήστε\nΦατί: «Θέμα συγκέντρωσης»\tΣυντάκτης: Onsports Team\nΔημοσίευση: Κυριακή, 23 Οκτωβρίου 2011 22.16\nΟ Γάλλος μέσος του Άρη, Ρικάρντο Φατί τόνισε ότι οι «κίτρινοι» θα πρέπει να μάθουν να «καθαρίζουν» τα παιχνίδια.\tΜετά το τέλος του αγώνα με τον ΠΑΟΚ, ο Φατί είπε στη Nova: «Όλα κύλησαν ιδανικά στο πρώτο ημίχρονο. Σκοράραμε γρήγορα, ήμασταν πολύ καλοί, αλλά από δική μας απροσεξία δεχτήκαμε γκολ. Θεωρώ ότι δεν είχαμε δυνάμεις. Προσπαθήσαμε, πιέσαμε, αλλά έπρεπε να σκοράρουμε και δεύτερη φορά για να «καθαρίσουμε» τη νίκη. Ήταν ένα μας με μεγάλη πίεση. Θέλαμε τη νίκη για να δώσουμε χαρά στον κόσμο μας. Δυστυχώς δεν το κάναμε. Πρέπει να εστιάσουμε στα λάθη μας». Σε ό,τι αφορά στη βαθμολογική συγκομιδή του Άρη, ο Φατί δήλωσε: «Σίγουρα δεν είμαστε ικανοποιημένοι. Δεν έχει τελειώσει τίποτα. Κάνουμε διαρκώς βήματα προόδου. Ήμασταν καλύτεροι σε όλη τη διάρκεια, είχαμε τον έλεγχο… Πρέπει να είμαστε περισσότερο συγκεντρωμένοι».


Παιχνίδι Τέλεια Γαμήλια τούρτα - να παίξετε online δωρεάν.\nΌμορφη γαμήλια τούρτα για το γάμο του φίλου σας που έχουν ήδη ψηθεί, ήταν η τελευταία πινελιά - θα οργανώσει ένα επιδόρπιο που είναι ένα δώρο για τη νύφη.\n© Δωρεάν online παιχνίδι Τέλεια Γαμήλια τούρτα (). Κάντε online παιχνίδι λάμψης Τέλεια Γαμήλια τούρτα για δωρεάν. Μην ξεχάσετε να αξιολογήσετε αυτό το παιχνίδι Τέλεια Γαμήλια τούρτα και να μοιραστούν αυτό το παιχνίδι με τους καλύτερους φίλους σας.\nΠαιχνίδι Τέλεια Γαμήλια τούρτα σε απευθείας σύνδεση\nΠεριγραφή του παιχνιδιού Τέλεια Γαμήλια τούρτα γραμμή. Πώς να παίξετε το παιχνίδι online Όμορφη γαμήλια τούρτα για το γάμο του φίλου σας που έχουν ήδη ψηθεί, ήταν η τελευταία πινελιά - θα οργανώσει ένα επιδόρπιο που είναι ένα δώρο για τη νύφη. Καταβάλλει τη μέγιστη δυνατή προσπάθεια και δημιουργική προσέγγιση σε αυτό το ζήτημα, χρησιμοποιήστε μια ποικιλία συστατικών και διακοσμήσεις, μην ξεχνάτε τα φρέσκα μούρα και ζωηρά χρώματα, τα οποία θα πρέπει να συνδυαστεί με μια ανθοδέσμη που θα είναι η νύφη στην τελετή.\nΒαθμολογήστε αυτό το παιχνίδι: Παίχθηκε: 6839\nΤέλεια Γαμήλια τούρτα ( Ψηφοφορίες348, Δευτεροβάθμια Βαθμολογία: 4.19/5)


Γράμμα στον νεογέννητο γιο μου... -\nΒρίσκεστε εδώΑρχική»Γονείς»Γράμμα στον νεογέννητο γιο μου…\nΓράμμα στον νεογέννητο γιο μου…\nΜικρό μου ανθρωπάκι,\nΕίσαι μόλις λίγων ημερών κι όμως επιλέγω να σου γράψω αυτό το γράμμα, έτσι ώστε κάποια στιγμή όταν ωριμάσεις αρκετά, να το διαβάσεις και να καταλάβεις πόσο άλλαξες τη ζωή μου και πόσο σ’ αγαπώ.\nΓια 9 μήνες σε είχα στην κοιλιά μου. Δύο φορές κόντεψα να σε χάσω, όμως, δεν παραδόθηκα ούτε λεπτό. Η μητέρα σου ήταν πάντα μαχήτρια και μαχητής θα είσαι κι εσύ στη ζωή σου. Το έχεις ήδη αποδείξει προτού γεννηθείς. Μαζί καταφέραμε να κάνουμε τους γιατρούς να τρίβουν τα μάτια τους. Μεγάλωσες μέσα μου, για 40 ολόκληρες εβδομάδες και μία μέρα. Έφτασες σχεδόν τα 4 κιλά και τελικά αποφασίσαμε να σε ξεβολέψουμε με μία καισαρική και να σε φέρουμε στον κόσμο που ανήκεις.\nΑπ’ την πρώτη στιγμή που σε είδα, όταν η γιατρός σε σήκωσε στα χέρια της, η καρδιά μου χτύπησε πολύ δυνατά, τα μάτια μου δάκρυσαν και το σώμα μου έτρεμε. Σ’ έβλεπα και σ’ άκουγα να κλαις, όμως, δεν μπορούσα να κουνήσω τα χέρια μου για να σε κρατήσω. Κοίταζα τον μπαμπά σου για να μην τα χάσω και τον ρωτούσα συνεχώς «είναι καλά;». Κι αυτός με καθησύχαζε, αν κι ο ίδιος σοκαρισμένος απ’ την ένταση της στιγμής.\nΗ αποδοχή: Η γιατρός σ’ έφερε δίπλα στο πρόσωπο μου κι είχαμε έτσι την πρώτη μας επαφή. Για ένα λεπτό σταμάτησες να κλαις, η καρδιά μου ηρέμησε κι άρχισε να χτυπά ξανά σε φυσιολογικούς ρυθμούς. Σου ψιθύρισα κάτι στο αφτί. Νομίζω σου είπα «σ’ αγαπώ, όλα θα είναι εντάξει τώρα», και σε πήραν από μένα.\nΗ επέμβαση τελείωσε. Με πήραν στο δωμάτιό μου. Ο μπαμπάς σου ήταν δίπλα μου. Με πέρασαν απ’ τον διάδρομο της κλινικής κι ήταν όλοι οι συγγενείς εκεί να με χαιρετούν και να χαμογελούν. Νομίζω τους χαμογέλασα πίσω. Δεν μπορούσα να νιώσω το σώμα μου από τη μέση και κάτω. Είχα ορό, δυνατά ενδοφλέβια παυσίπονα, καθετήρα και μία πληγή 10 εκατοστών κάτω απ’ την κοιλιά μου. Το πρόσωπό μου ήταν κίτρινο και πρησμένο, όπως και όλο μου το σώμα. Για δύο μέρες δεν αναγνώριζα τον εαυτό μου στον καθρέφτη. Όλα αυτά όμως δεν είχαν καμία σημασία, γιατί σε λίγες ώρες θα σε κρατούσα επιτέλους στην αγκαλιά μου.\nΟ πόνος για πρώτη φορά δε μ’ ενοχλούσε καθόλου. Σου υπόσχομαι δεν έριξα ούτε ένα δάκρυ. Δεν παραπονέθηκα ούτε μία φορά, παρά μόνο το βράδυ της τρίτης νύχτας στην κλινική, όπου για λίγη ώρα κατέρρευσα συναισθηματικά, λόγω των μητρικών ορμονών που είχαν φύγει απ’ τον οργανισμό μου όταν γεννήθηκες, όπως είπε κι η γιατρός.\nΚι ο μπαμπάς σου ήταν πάντα δίπλα μας. Να τακτοποιεί όλες τις δουλειές και τους καλεσμένους μας. Φοβόταν να σε κρατήσει, όμως, με τις μέρες έμαθε να έρχεται πιο κοντά σου και να νιώθει άνετα. Το πρώτο βράδυ που σε έφεραν έπρεπε να βρω ένα τρόπο, ευτυχώς με τη βοήθεια της νοσοκόμας, να σε θηλάσω. Όμως χωρίς δυσκολία δέσαμε. Με επεξεργαζόσουν με το βλέμμα σου, σε παρατηρούσα και σε άγγιζα συνεχώς. Όλα τα άλλα όταν ήσουν στην αγκαλιά μου, χάνονταν. Μέρα με τη μέρα ερχόμασταν όλο και πιο κοντά. Μου χαμογελούσες, ανταποκρινόσουν στη φωνή μου, ήσουν ήρεμος στην αγκαλιά μου κι ανταλλάζαμε ερωτικές ματιές.\nΗ αγάπη σου με ολοκλήρωσε ως άνθρωπο. Δε με άλλαξε. Ήμουν η ίδια γυναίκα που είχα καταφέρει να γίνω τα προηγούμενα χρόνια, απλά με άλλες προτεραιότητες. Πάνω απ’ όλα ήσουν εσύ. Δεν μπορούσα και δεν ήθελα να σ’ αφήσω λεπτό. Ήμασταν εγώ κι εσύ και ζούσαμε την απόλυτη αγάπη. Δεν ήθελα να τελειώσει ποτέ, αν κι ήμουν εξαντλημένη, σε σημείο που πολλές φορές δεν μπορούσα να σηκωθώ απ’ το κρεβάτι να σε πάρω στα χέρια μου όταν έκλαιγες. Δεν ξέρω ακόμη πού έβρισκα τόση δύναμη.\nΗ αγάπη κάνει θαύματα. Κι ένα από αυτά τα θαύματα ήσουν εσύ, μικρό μου. Μέρα με τη μέρα μεγάλωνες κι απ’ το μυαλό μου περνούσαν χιλιάδες σκέψεις κοιτώντας σε. Φόβοι, όμορφα αισθήματα, άγχη, ευθύνες, όνειρα. Πάνω απ’ όλα ήσουν εσύ και πάντα θα είσαι εσύ.\nΟι πρώτες μέρες μας στο σπίτι ήταν γεμάτες πανικό, κούραση αλλά κι υπέροχες στιγμές που μοιραστήκαμε εγώ, εσύ κι ο μπαμπάς σου. Εμείς να τρέχουμε πάνω κάτω κάθε φορά που ξυπνούσες κι εσύ να κλαις. Εμείς εξαντλημένοι σ’ ένα κρεβάτι να χαμογελάμε κι εσύ ανέμελος και χορτασμένος να κοιμάσαι δίπλα μας.\nΤο δέσιμο μητέρας και γιου είναι μοναδικό. Τα πάντα λειτουργούν ενστικτωδώς. Ήταν λες κι όλο μου το είναι προετοιμαζόταν τόσα χρόνια για τη στιγμή που θα σε κρατούσα στα χέρια μου. Η φύση ξέρει κι εμείς την υπακούμε χωρίς καν να το καταλαβαίνουμε. Εσύ, μικρό μου, με ολοκληρώνεις ως γυναίκα κι ως άνθρωπος. Έσβησες τα μαύρα της ψυχής μου και τη γέμισες με όμορφα χρώματα.


Στο Γενικό Συμβούλιο της Π.Ο.Ε. Δ.Ο.Υ. λοιπόν που πραγματοποιήθηκε στην Αθήνα, την Παρασκευή 30 Μαρτίου 2012 ο πρόεδρος της Εκτελεστικής Επιτροπής κ. Νικολακόπουλος ξεκίνησε την τοποθέτησή του με μια άκρως αρνητική πρόβλεψη: Μας επεσήμανε πως τον Ιούνιο, μετά τα μετεκλογικά μέτρα που εντέχνως αποσιωπούν οι κυβερνώντες, ο μέσος μισθών των δημοσίων υπαλλήλων πιθανότατα θα κυμαίνεται στα 600 ευρώ. Για αυτό δήλωσε πως θα αγωνισθεί για να μη γίνει πραγματικότητα. Βέβαια σήμερα δείχνει να ξεχνάει την πανελλαδική εκστρατεία μελών της παράταξής του, της ΠΑΣΚΕ, με τα πρώτα μέτρα του αρχικού μνημονίου, για να μας πείσει να μην αντιδράσουμε διότι είχαν καταφέρει λέει οι αρχισυνδικαλιστές μας να μας περικόψουν μόνο 12% από τα ΔΙΒΕΕΤ. Τώρα θα αγωνισθούν!\nΕπίσης ειπώθηκε ότι διεκδικούν για όσους συναδέλφους θα ασχοληθούν με πώληση παραβόλων και πληρωμές εκλογικών αποζημιώσεων την χορήγηση εκλογικού επιδόματος. Ποιος άραγε τους πιστεύει, τη στιγμή που η συγκυβέρνηση καταργεί το εκλογικό επίδομα ακόμη και από τους αστυνομικούς; Όπως πάντα υποσχέσεις χωρίς αντίκρυσμα, χάντρες και καθρεφτάκια για τους ιθαγενείς.\nΚρατήσεις δεύτερης επικουρικής σύνταξης\nΌσον αφορά τις κρατήσεις για τη δεύτερη επικουρική σύνταξη αναφέρθηκε ότι σύντομα θα περάσει σχετική διάταξη για την επιστροφή των κρατήσεων. Η καταβολή ωστόσο των χρημάτων στους συναδέλφους θα πραγματοποιηθεί στα τέλη του χρόνου, με την προϋπόθεση ότι έως τότε θα υπάρχουν χρήματα. Άραγε πιστεύει κανείς ότι χρήματα θα υπάρχουν;\nΣημειώνουμε ότι από τον λογαριασμό αυτό πληρώνονται και συνταξιούχοι του Υπουργείου, οπότε η αγωνία για το τι τελικά θα απομείνει στο λογαριασμό έως την ολοκλήρωση των απαιτούμενων «χρονοβόρων διαδικασιών» είναι παραπάνω από εύλογη. Εμείς θεωρούμε πως οι πιθανότητες να πάρουμε πίσω κάποια χρήματα είναι από ελάχιστες έως ανύπαρκτες μιας και Τρόικα και συγκυβέρνηση αρπάζουν δεν δίνουν.\nΌσον αφορά το θέμα των ελεγκτών βεβαίωσης και αναγκαστικής είσπραξης και παρά την κατά πλειοψηφία απόφαση του 25ου γενικού συνεδρίου της Ομοσπονδίας περί μη συμμετοχής μας στο σχετικό διαγωνισμό, η ΠΑΣΚΕ – σε αντίθεση με όλες τις υπόλοιπες παρατάξεις και παρά τις αντιρρήσεις που εκφράζονται και από μέρος εκπροσώπων της – έκανε απίστευτη «κωλοτούμπα» και καλούσε τους συναδέλφους να συμμετάσχουν στο διαγωνισμό. Διατυπώνει βέβαια και αυτή ακόμα έντονες επιφυλάξεις σχετικά με τα συμβόλαια αποδοτικότητας αλλά παρόλα αυτά επιδίδεται στο γνωστό της σπορ. Προτάθηκε μάλιστα από εκπρόσωπο της ΠΑΣΚΕ οι συνάδελφοι να υπογράφουν τα σχετικά συμβόλαια με επιφύλαξη. Αυτή και μόνο η πρόταση καταδεικνύει τον προβληματισμό που υπάρχει σχετικά με την τύχη των συναδέλφων, οι οποίοι δεν θα μπορέσουν να επιτύχουν τους σχετικούς στόχους. Ο φόβος της απόλυσης δεν είναι αμελητέος. Η παραπάνω πρόταση της ΠΑΣΚΕ τελικά αποσύρθηκε, καθώς όλες οι υπόλοιπες παρατάξεις δηλώνουν σαφώς την αντίθεσή τους στη δημιουργία του σώματος ελεγκτών βεβαίωσης και αναγκαστικής είσπραξης. Επισημαίνουμε ότι το χρονικό σημείο, στο οποίο θα πραγματοποιηθεί ο διαγωνισμός των ελεγκτών, δεν έχει καθοριστεί ακόμη λόγω των επερχόμενων εκλογών.\nΤεράστιο πλήγμα για τον κλάδο μας αποτελεί η κατάργηση περισσότερων των 4.000 οργανικών θέσεων, αφού στις Δ.Ο.Υ., οι οποίες καταργούνται ή συγχωνεύονται με άλλες, μεταφέρονται μόνο οι οργανικές θέσεις των υπηρετούντων υπαλλήλων και όχι όσες οργανικές θέσεις είναι κενές με βάση το οργανόγραμμα. Επίσης, αν για οποιοδήποτε λόγο συνάδελφος αποχωρεί από την Υπηρεσία, π.χ. λόγω συνταξιοδότησης, καταργείται η οργανική του θέση. Με λίγα λόγια έχουμε πλήρη αποψίλωση των Δ.Ο.Υ., κάτι που καταδεικνύει πως κύριο μέλημα της συγκυβέρνησης και των εντολοδοτών της σίγουρα δεν είναι η καταπολέμηση της φοροδιαφυγής.\nΓια τα δάνεια των συναδέλφων δεν υπάρχει καμία νεότερη εξέλιξη πέραν της γνωστής επιμήκυνσης της χρονικής διάρκειας για όσους δανειολήπτες είναι εφικτό, κάτι που φυσικά δεν συνεπάγεται όφελος για τους δανειολήπτες αλλά πληρωμή επιπλέον τόκων, άρα όφελος για τις Τράπεζες.\nΣτο θέμα αυτό επίσης δεν υπάρχει καμία ουσιαστική εξέλιξη. Επίσης, παρά το γεγονός ότι στο προηγούμενο Γενικό Συμβούλιο ψηφίστηκε, κατόπιν πρότασής μας, να προχωρήσει η Ομοσπονδία σε προσφυγή κατά της ουσιαστικής κατάργησης της δωρεάν ιατρικής περίθαλψης μέσω της σύστασης του ΕΟΠΥΥ όπως επίσης και κατά του ενιαίου μισθολογίου κατά τα πρότυπα της ΠΟΣΕ ΙΚΑ, κανείς δεν μας εξήγησε γιατί δεν έχουν ακόμη αναληφθεί πρωτοβουλίες προς αυτή την κατεύθυνση.\nΜεγάλο μέρος της συζήτησης αναλώθηκε στην πολύ κακή οικονομική κατάσταση της Ομοσπονδίας, η οποία λόγω παύσης της κρατικής επιχορήγησης, με βάση τα σημερινά της οικονομικά δεδομένα δεν μπορεί να επιβιώσει για χρονικό διάστημα μεγαλύτερο του έτους αφού τα ετήσια έξοδά της κυμαίνονται μεταξύ 600.000 και 700.000 ευρώ!\nΣχετικά με το ΤΕΑ-ΥΠΟΙΚ οι συνάδελφοι που περιμένουν αποζημιώσεις πιθανολογείται θα τις λάβουν έως τα τέλη Απριλίου. Το μεγάλο ομόλογο του ΤΕΑΥΠΟΙΚ (ύψους άνω των 3.000.000 ευρώ) ανέρχεται πλέον, μετά το κούρεμα, στο ποσό περίπου των 1.500.000 ευρώ, το οποίο θα ρευστοποιηθεί σταδιακά από το 2023 έως το 2042, άρα χρήματα μην περιμένουμε και από αυτό.\nΚάποια από τα παραπάνω δεν ειπώθηκαν ευθέως αλλά αλιεύτηκαν μέσα από μισόλογα και συζητήσεις που γίνονταν στα σχετικά πηγαδάκια. Το πλέον απογοητευτικό είναι ότι κατά τη διάρκεια της συνεδρίασης-συζήτησης ένας αριθμός γενικών συμβούλων αναλώθηκε στην ένθερμη και παθιασμένη υποστήριξη των κομμάτων που στηρίζουν στις επόμενες εκλογές. Έκαναν δηλαδή χρήση της θέσης τους ως Γενικοί Σύμβουλοι για να κάνουν προεκλογική εκστρατεία των κομμάτων τους, δεν τους φτάνουν δηλαδή οι περικοπές έως σήμερα, θέλουν κι άλλες, λέμε εμείς. Δυστυχώς πολλοί από αυτούς αδυνατούν, ακόμη και σήμερα που κυριολεκτικά βουλιάζουμε, να αντιληφθούν ότι έργο τους είναι η προάσπιση των συμφερόντων των εργαζομένων που τους εκλέγουν. Την ίδια στιγμή που γινόταν αυτά πολλά μέλη διοικητικών συμβουλίων εξέφραζαν την αγωνία και την απογοήτευσή τους για το τι θα πουν στους συναδέλφους τους κατά τη σχετική ενημέρωση άμα τη επιστροφή τους.\nΕμβρόντητοι αλλά κυρίως απογοητευμένοι αντιληφθήκαμε ότι το τελευταίο δίμηνο η πιο «αξιόλογη» ενέργεια της ΠΟΕ ΔΟΥ υπήρξε η μήνυση κατά των Σπινέλη και Λέκκα!\nΟ σχετικός απολογισμός δράσεων της Π.Ο.Ε. Δ.Ο.Υ. του τελευταίου διμήνου, που ήταν και ένα εκ των δύο βασικών θεμάτων της ημερήσιας διάταξης του συμβουλίου, υπήρξε εξαιρετικά σύντομος, αφού ουσιαστικά δεν έχει γίνει απολύτως τίποτα.\nΗ συνεδρίαση του Γενικού Συμβουλίου της 30 του Μάρτη καταδεικνύει εμφανώς την αδυναμία ή την ανυπαρξία θέλησης των μελών της διοίκησης της Π.Ο.Ε. Δ.Ο.Υ. για ουσιαστικές δράσεις ή και αντιδράσεις, παρά την ύπαρξη πλειάδας ψηφισμάτων και προτάσεων.\nΓια το λόγο αυτό καλούμε όλους τους συναδέλφους να δραστηριοποιηθούν άμεσα στα πλαίσια των τοπικών τους συλλόγων διεκδικώντας ενεργά, με κάθε τρόπο, με κάθε μέσο, ως εργαζόμενοι αλλά και κυρίως ως πολίτες την ανατροπή της παρούσας κατάστασης που μας έχουν φέρει οι, γνωστοί σε όλους μας, υπεύθυνοι, τόσο στον κλάδο μας όσο και στην κοινωνία συνολικά.\nΕνδεχόμενη απάθειά μας και απουσία αντίδρασης για όσα συμβαίνουν, θα αποβεί καταστροφική για το ίδιο μας το μέλλον. Δεν έχουμε πλέον καμία δικαιολογία να μένουμε απαθείς.\nΌλοι πλέον οφείλουμε να συνειδητοποιήσουμε τι μας περιμένει στο επόμενο διάστημα και να αναλάβουμε τις ευθύνες μας.


Το μήνυμα της ΑΕΚ εστάλη | Goal News Cy\nΑ' ΚΑΤΗΓΟΡΙΑΑΕΚ ΛΑΡΝΑΚΑΣΤο μήνυμα της ΑΕΚ εστάλη\nΤο μήνυμα της ΑΕΚ εστάλη\nΜετά την εντός έδρας γκέλα της πρεμιέρας με τη Δόξα (1-1), η ΑΕΚ είχε ανάγκη να στείλει ηχηρό μήνυμα προς πάσα κατεύθυνση πως δεν πτοείται στην προσπάθεια επιστροφής σε πρωταγωνιστικό ρόλο. Έβαλε βαθιά το χέρι στην τσέπη με ηχηρές προσθήκες, όμως χρειαζόταν και ένα μεγάλο αποτέλεσμα. Και το πήρε! Τι άλλο θα μπορούσε να πράξει δηλαδή, από το να νικήσει την πρωταθλήτρια; Με το προψεσινό 2-1 εις βάρος της Ομόνοιας απέδειξε πως δικαιούται να αισιοδοξεί για τη συνέχεια της σεζόν, ενώ παραλλήλως φάνηκε πως η «Αρένα» με κόσμο στις κερκίδες μπορεί να αποτελέσει ξανά τη γνωστή καυτή έδρα.\nΗ ομάδα της Λάρνακας άρεσε για περίπου 60-70 λεπτά, ο Ιβάν Τρισκόφσκι έκανε αυτό που ξέρει καλά (έστω και από το σημείο του πέναλτι), όπως φυσικά και ο Ματ Ντάρμπισαϊρ στο ντεμπούτο του. Πρωτοεμφανιζόμενος ήταν και ο Άνταμ Γκιούρσκο, ο οποίος όσο είχε δυνάμεις ήταν πηγή κινδύνου για το «τριφύλλι» από αριστερά. Ξεχώρισαν επίσης οι Ραφαήλ Μάμας και Γκουστάβο Λέντες στη μεσαία γραμμή, ενώ και ο Ρουβέν Μαρτίνεθ ήταν σταθερός κάτω από την εστία.\nΥπάρχουν όμως και στοιχεία που χρήζουν βελτίωσης από το προψεσινό ματς, άλλωστε όπως είπε και ο Νταβίδ Καταλά: «Να μην κάνουμε το λάθος να πιστέψουμε πως είναι όλα τέλεια». Για παράδειγμα η διαχείριση του προβαδίσματος (ειδικά) μετά το 2-0. Δεν ήταν ότι απλώς οπισθοχώρησαν οι Λαρνακείς, ήταν περισσότερο πως ούτε μπορούσαν να κρατήσουν μπάλα ούτε να απειλήσουν με αντεπιθέσεις. Το μόνο που έκαναν ήταν να διώχνουν στα τυφλά. Αποτέλεσμα ήταν να ανανεώνει διαρκώς τις επιθέσεις της η Ομόνοια, να πιέζει, να σκοράρει και να απειλεί με βαθμολογικό όφελος μέχρι τέλους.\nΥπάρχουν λοιπόν περιθώρια βελτίωσης, ενώ ας μην ξεχνά κανείς πως υπάρχουν άλλοι τρεις ποδοσφαιριστές που αποκτήθηκαν για να γίνουν βασικοί. Ο Ρομπέρτο Ροσάλες δεν πρόλαβε να επιστρέψει εγκαίρως από τις υποχρεώσεις του με τη Βενεζουέλα, στον πάγκο ο Χαβιέρ Εσπινόσα, ενώ εκτός αποστολής ήταν ο Νέναντ Τόμοβιτς. Στον πάγκο ήταν επίσης ο Ιμάντ Φαράζ, ενώ ας μην ξεχνάει κανείς ότι έλειπε λόγω τραυματισμού και ο Τιάγκο Φερέιρα.\nΣτόχος φυσικά είναι να δοθεί και συνέχεια σε άλλη μία δύσκολη αποστολή. Οι κιτρινοπράσινοι θα αγωνιστούν το ερχόμενο Σάββατο στο «Στέλιος Κυριακίδης» απέναντι στη φιλόδοξη Πάφος FC και με δεύτερη σερί νίκη θα «ψηλώσουν» ακόμη περισσότερο.


Ο λαός μας λέει "μάθε τέχνη κι άστηνε..." και η τέχνη του ραψίματος δεν είναι μόνο μια ευχάριστη ενασχόληση αλλά και εποικοδομητική.\nΤο να μάθεις πώς να ράβεις ένα κουμπί είναι εύκολο, αλλά το ράψιμο έχει πολύ περισσότερα να προσφέρει, ιδιαίτερα εάν έχετε επενδύσει σε μια καλή ραπτομηχανή.\nΑπό εξοικονόμηση χρημάτων μέχρι την βελτίωση του στυλ μας το ράψιμο είναι η ιδανική ενασχόληση.\nΕάν δεν είστε ικανοποιημένες με τα ρούχα που υπάρχουν στα καταστήματα, το ράψιμο μπορεί να σας βοηθήσει να βρείτε μια διέξοδο για τη δημιουργικότητά σας.\nΔείτε εδώ τους top 10 λόγους για τους οποίους θα πρέπει να δώσετε στο ράψιμο μια ευκαιρία ως το καλύτερο χόμπι.\nΤα Σνακ μπορεί να είναι είτε ευλογία ή μια μεγάλη παγίδα. Μάθετε πώς μπορείτε να αποφύγετε τα λάθη με τα σνακ και να πάρετε όλα τα οφέλη που περιμένετε.\nΕίσαι μια απο τις πολλές φανατικές του βιβλίου «Πενήντα αποχρώσεις του γκρι» και πεθαίνεις για να μάθεις ποιός ηθοποιός θα υποδυθεί τον sexy Christian Grey; Είμαι μαζί σου και σκέφτηκα ότι θα ήταν διασκεδαστικό να σκεφτούμε μερικούς από τους πιο hot ηθοποιούς του σήμερα που πρέπει να πάρουν το πολυπόθητο ρόλο του κ. Christian Grey! Υπάρχουν τόσοι πολλοί ωραίοι νέοι άνδρες εκεί έξω...Δύσκολο το έργο!\nΑπό την έκθεση "Hollywood Costume", στο Μουσείο Βικτωρίας και Αλβέρτου: τα φορέματα της Cate Blanchett από τη ταινία "Ελισάβετ", η στολή του Τσάρλι Τσάπλιν από το "Tramp", το υπέροχο σύνολο της Kate Winslet από τη πρώτη σκηνή της στον Τιτανικό, το κοστούμι του Batman, Christian Bale από το "Ο σκοτεινός Ιππότης", το παλτό της Μέριλ Στριπ από την ταινία "Out of Africa", το φόρεμα της Τζίντζερ Ρότζερς από το "Lady in the Dark", η γούνα της Μέριλιν Μονρόε που έκλεψε την παράσταση στο "Μερικοί το προτιμούν καυτό", το φόρεμα της Judy Garland ως "Dorothy" από το " Ο Μάγος του Οζ" και το ελισαβετιανής κατασκευής φόρεμα της Γκουίνεθ Πάλτροου από το "Shakespeare in Love".\nΤο φθινόπωρο είναι η αγαπημένη μου εποχή με μεγάλη διαφορά. Είναι τότε που αρχίζει επίσημα η νέα χρονιά, οι αλλαγές του καιρού, μπορώ να αρχίσω να φοράω πιο άνετα ρούχα και να παρακολουθώ τις νέες σειρές στην τηλεόραση. Με λίγα λόγια μπαίνω στο πρόγραμμά μου… Ένα από τα πράγματα που αγαπώ πραγματικά στο Φθινόπωρο είναι τα πλούσια χρώματα και το φυσικό τοπίο. Έτσι, συγνώμη χειμώνα, καλοκαίρι, άνοιξη όμως, υπάρχουν πάρα πολλοί λόγοι για να αγαπάμε το Φθινόπωρο και εδώ είναι μερικοί από τους αγαπημένους μου.\nΣτο κυνήγι της ομορφιάς οι γυναίκες είναι πρόθυμες να κάνουν οτιδήποτε, πολύ συχνά παραμελούν ή θυσιάζουν την υγεία τους για αυτή. Παρακάτω έχουμε τις 5 πιο επικίνδυνες θεραπείες ομορφιάς που χρησιμοποιούσαν οι γυναίκες…\nΜια αδιαθεσία δεν είναι και λόγος για απελπισία, αφού μπορεί να είναι μια καλή στιγμή για να κάνουμε πολλά πράγματα για τα οποία δεν έχουμε αρκετό χρόνο όταν είμαστε υγιείς και πρέπει να πάμε στη δουλειά. Υπάρχουν πολλά πράγματα που μπορείτε να κάνετε στο σπίτι, ενώ είστε άρρωστοι. Σταματήστε να κοιμάστε όλη την ώρα και να προσπαθήστε να κάνετε μια καλή χρήση του αναρρωτικού χρόνου σας κάνοντας διάφορα χρήσιμα πράγματα.\nΗ γιορτή της μητέρας πλησιάζει και αν δεν έχεις αποφασίσει τι δώρο ή έκπληξη να της κάνεις, σου παρουσιάζουμε εδώ μια λίστα με τις καλύτερες ταινίες που δείχνουν τη δυνατή και στοργική σχέση που υπάρχει ανάμεσα σε Μητέρα-Κόρη… Οι ταινίες αυτές άλλες δραματικές και συγκινητικές, άλλες ευχάριστες κωμωδίες, θα υπενθυμίσουν και στις δυο σας το υπέροχο δέσιμο που σας ενώνει…\nΜερικές φορές είναι τόσο δύσκολο να ανοίξεις τα μάτια σου το πρωί και να αναγκάσεις τον εαυτό σας να ξυπνήσει… Αν ανήκεις σε αυτή την κατηγορία, οι παρακάτω συμβουλές θα βοηθήσουν. Μάθετε τα κόλπα μας και αλλάξτε τον τρόπο ζωής σας προς το καλύτερο.\nΟι τάσεις της μόδας είναι ένα αστείο πράγμα. Έχετε κοιτάξει ποτέ τις φωτογραφίες της παιδικής σας ηλικίας και να απορείτε για μερικές από τις επιλογές στο ντύσιμο σας; Ξέρω ότι έχω δίκαιο, γιατί έχω άλμπουμ γεμάτα περίεργα ντυσίματα, οπού για χρόνια απορούσα με το γούστο της μαμάς μου που με έντυνε έτσι... Αστείο πράγμα είναι όμως, τον τελευταίο καιρό έχω παρατηρήσει ορισμένες από τις τάσεις της παιδικής ηλικίας έρχονται πίσω στη μόδα.


Ποτάμι: Πρώτα φορολογική αφαίμαξη και μετά αναπτυξιακοί στόχοι - ΠΟΛΙΤΙΚΗ - XrimaOnline.gr\nΠοτάμι: Πρώτα φορολογική αφαίμαξη και μετά αναπτυξιακοί στόχοι\nΠΟΛΙΤΙΚΗ UPD 06:43 02/10/17, 23:15\nΗ κυβέρνηση των ΣΥΡΙΖΑΝΕΛ είναι σταθερά προσανατολισμένη στη φορολογική αφαίμαξη των πολιτών. Οι αναπτυξιακοί στόχοι έπονται, αναφέρει σε ανακοίνωσή του, το Ποτάμι.\nΌπως σημειώνει το κόμμα του Στ. Θεοδωράκη:\n«Για το 2017 η κυβέρνηση προέβλεπε, ανάπτυξη 2,7% αλλά ο στόχος έχει μειωθεί πλέον στο 1.8%. Παρα τον χαμηλότερο ρυθμό ανάπτυξης, ο κ.Τσίπρας επαίρεται για μεγαλύτερο πλεόνασμα από όσους έχουν απομείνει να πληρώνουν φόρους, το οποίο έχει αρχίσει ήδη να υπόσχεται που θα το μοιράσει.\nΚατά τα λοιπά ο λογαριασμός ύψους 1.8 δισ. για το 2018, όπως καταγράφεται στο προσχέδιο προϋπολογισμού, περιλαμβάνει αύξηση των ασφαλιστικών εισφορών των ελεύθερων επαγγελματιών, περαιτέρω μείωση του ΕΚΑΣ, μείωση κατά 50% στο επίδομα πετρελαίου θέρμανσης, κατάργηση της έκπτωσης φόρου για τις ιατρικές δαπάνες, αύξηση του ΦΠΑ σε 32 νησιά, επιβολή τέλους διαμονής σε ενοικιαζόμενα δωμάτια και ξενοδοχεία, κατάργηση της έκπτωσης στην παρακράτηση φόρου εισοδήματος σε μισθούς και συντάξεις και κατάργηση κοινωνικών επιδομάτων.\nΣτο προσχέδιο προϋπολογισμού καταρρίπτεται με κραυγαλέο τρόπο άλλος ένας μύθος των κάθε λογής “ψεκασμένων” της αλήστου μνήμης μνημονιακής εποχής που έβλεπαν συνωμοσίες πίσω από τη χρεοκοπία, αφού αναγνωρίζεται ο “εκτροχιασμός του ελλείμματος στο 15,1% του ΑΕΠ το 2009».


Καλώς ήρθατε στο ClickGR\nΑποδοτική Προβολή στο Internet!\nΔιαφημίστε με banners την επιχείρησή σας με λίγα χρήματα, εύκολα, αποδοτικά.\nΠληκτρολογήστε το e-mail σας ή το Α.Φ.Μ. σας. Αν είστε πελάτης, θα σας στείλουμε ένα e-mail επιβεβαίωσης στη διεύθυνση που έχετε δηλώσει στη βάση δεδομένων του ClickGR. Σε αυτό θα υπάρχει ένας δεσμός / link τον οποίο πρέπει να επισκεφτείτε για να επιβεβαιώσουμε ότι ΕΣΕΙΣ είστε αυτός που έκανε το αίτημα. Μόλις κάνετε κλικ στο δεσμό / link, θα επισκεφτείτε αυτόματα το clickGR.gr και θα αρχικοποιηθεί (RESET) ο κωδικός ασφαλείας σας και θα σας στείλουμε ένα νέο στο e-mail που έχετε δηλώσει στη βάση δεδομένων του ClickGR.\nΠληκτρολογήστε τα 4 γράμματα που βλέπετε κάτω αριστερά στο γαλάζιο πλαίσιο κάτω δεξιά.\nΒοήθεια! Ξέχασα τον κωδικό\nΔεν ήρθε το e-mail! Τι να κάνω;\nΔεν κάνει κλικ ο δεσμός!\nΞέχασα τον κωδικό! Τι κάνω τώρα;\nΕίστε σίγουροι ότι ξεχάσατε τον κωδικό ασφαλείας; Σε ορισμένους υπολογιστές Windows η γλώσσα αλλάζει αυτόματα από πρόγραμμα σε πρόγραμμα. Κάντε κλικ στο πεδίο του κωδικού ασφαλείας και μετά ελέγξτε τη γλώσσα γραφής. Πολλές φορές τα windows την αλλάζουν ...με το έτσι θέλω.\nΚωδικούς από τηλεφώνου δεν αλλάζουμε για λόγους ασφαλείας. Δεν γίνονται εξαιρέσεις.\nΜην μας ζητάτε τον κωδικό σας. Ο κωδικός κρυπτογραφείται με τέτοιο τρόπο (μονοσήμαντα) που ούτε εμείς μπορούμε να τον γνωρίζουμε.\nΑν ξεχάσατε τον κωδικό σας πρέπει να κάνετε τα εξής βήματα:\nΠληκτρολογήστε το e-mail σας ή το Α.Φ.Μ. σας στο κίτρινο πεδίο επάνω δεξιά.\nΑν είστε πελάτης μας τότε θα σας αποσταλεί αυτόματα από το πρόγραμμα ένα e-mail επιβεβαίωσης στη διεύθυνση που έχετε δηλώσει στη βάση δεδομένων του ClickGR.\nΣε αυτό θα υπάρχει ένας δεσμός/link τον οποίο πρέπει να επισκεφτείτε για να επιβεβαιώσουμε ότι ΕΣΕΙΣ είστε αυτός που έκανε το αίτημα.\nΜε το που θα κάνετε κλικ θα επισκεφτείτε αυτόματα το ClickGR.gr, θα αρχικοποιηθεί (RESET) ο κωδικός ασφαλείας σας και θα σας στείλουμε ένα νέο κωδικό στο e-mail που έχετε δηλώσει στη βάση δεδομένων του ClickGR.\nΜπορείτε να μας στείλετε e-mail ή να μας πάρετε τηλέφωνο για να μας συμβουλευτείτε, αν πιστεύετε πως κάτι δεν κάνετε καλά.\nΤο site και όλος ο προγραμματισμός έγινε από την Xpert.gr Software www.xpert.gr


Χούλα χουπ μωρό μου, χούλα χουπ σου λέω... - 4moms\nΒάσω Στασινού-Νικοπολίδη , 24-10-2016\nΜου αρέσει πολύ να γνωρίζω νέους τρόπους άθλησης και όταν είδα πως γίνονται μαθήματα Hoop θέλησα να δοκιμάσω και να σας το ….συστήσω!\nΗ επίσκεψη στο DanceVacuum Centre of Performing Arts στο Χαλάνδρι για να γνωρίσω το Hoop, αλλά και τη μοναδική δασκάλα στην Ελλάδα Sunny Diz, ήταν πολύ ενδιαφέρουσα και μου δόθηκε η ευκαιρία να συναντήσω ένα ξεχωριστό αλλά και ταλαντούχο κορίτσι.\nH Sunny Diz είναι εξειδικευμένη δασκάλα hoop dance (certified Hoop Love Coach) και ασχολείται με τη διάδοση του hoop dance στην Ελλάδα από το 2010. Ξεκίνησε την εκπαίδευσή της στο Brighton της Μεγάλης Βρετανίας και συνέχισε παρακολουθώντας προγράμματα από τις μεγαλύτερες σχολές hoopdance στον κόσμο, όπως η Hoopgirl και η Hoopnotica. To 2012 ίδρυσε το Hoop it! με στόχο να μοιραστεί τις εμπειρίες της με ανθρώπους που αποζητούν το συνδυασμό της άσκησης με τη χαρά και το παιχνίδι. Πιστή στη δύναμη του παρόντος και με διάθεση για εξερεύνηση των δυνατοτήτων του ανθρώπινου σώματος, η Sunny διοργανώνει σεμινάρια, συμμετέχει με performances σε φεστιβάλ και διδάσκει hoop dance με έδρα την Αθήνα.\nΕίχα πολλές ερωτήσεις για το hoop καθώς δεν ήξερα καθόλου πως μπορείς να γυμναστείς με το στεφάνι και να έχεις και αποτελέσματα κιόλας!\nΔείτε τι απάντησε η Sunny:\n1.Τι είναι το hoop dance;\nΤο hoop dance είναι μια μέθοδος γυμναστικής που απευθύνεται στο παιδί που κρύβουμε όλοι μέσα μας. Είναι μια ήπια αερόβια άσκηση με τη χρήση στεφανιών (hoops) ειδικά για ενήλικες, που τονώνει το καρδιοαγγειακό σύστημα, ενδυναμώνει τους μύες και συνεισφέρει στην απώλεια βάρους με έναν μοναδικό και διασκεδαστικό τρόπο. Ταυτόχρονα βοηθά στη συγκέντρωση, το συντονισμό και την απόκτηση σωματικής, πνευματικής και ψυχικής ισορροπίας.\nΤα τελευταία χρόνια έχει αποκτήσει φανατικούς οπαδούς σε ολόκληρο τον κόσμο, ως ένα δημιουργικό hobby, μια μέθοδος διατήρησης της φυσικής κατάστασης ή ακόμη ως τρόπος ζωής. Τα οφέλη του είναι αναρίθμητα. Με κάθε μάθημα, σεμινάριο ή ατομική προπόνηση βρίσκεις όλο και περισσότερα προτερήματα σε μια ζωή με hoops!\nGirl Playing with Hula Hoop — Image by © Royalty-Free/Corbis\nΠοια είναι η προέλευσή του; Είναι αρκετά διαδεδομένο στο εξωτερικό;\nΤο hoop dance έχει πολύ μακρά ιστορία. Πολλοί υποστηρίζουν ότι οι πρώτες ρίζες του βρίσκονται στην Αρχαία Ελλάδα, και στο παιχνίδι που ονομαζόταν «κρικηλασία», στο οποίο το παιδί με τη βοήθεια μιας μεταλλικής ράβδου οδηγούσε ένα ξύλινο στεφάνι.\nΣαν μορφή χορού συναντάται σε πολλές φυλές Ιθαγενών της Αμερικής και της Αυστραλίας. Με τη χρήση ενός ή περισσότερων στεφανιών, φτιαγμένων από μπαμπού, οι ιθαγενείς αφηγούνταν ιστορίες, μιμούμενοι ζώα ή σύμβολα, ενώ στις φυλές αυτές ακόμη και τώρα ο χορός με στεφάνι γίνεται και μέρος τελετουργιών.\nΣτη σύγχρονη εκδοχή του, το hula hoop κατασκευάστηκε από την εταιρία Wham – O τη δεκαετία του 1950 και έγινε διάσημο σε όλο τον κόσμο σαν παιχνίδι, για μικρούς και μεγάλους.\nΑυτό που σήμερα γνωρίζουμε ως σύγχρονο hoop dance ξεκίνησε στα τέλη της δεκαετίας του 1990. Η μεγαλύτερη όμως διάδοση του ήταν στις αρχές της δεκαετίας του 2000 και μέχρι και σήμερα, όπου είναι αρκετά διαδεδομένο τόσο στην Αμερική και την Αυστραλία, όσο και την Ευρώπη, με διοργάνωση πολλών Hoop Conventions όπου συγκεντρώνονται hoopers απ’ όλο τον κόσμο.\nΠοιες είναι οι κατευθύνσεις του hoop dance και ποιες οι διαφορές τους;\nTo hoop dance μπορεί να χρησιμοποιηθεί ως μορφή χορού και έκφρασης όταν ενσωματώνεται μέσα σε αυτό η έννοια της ροής, δηλαδή των κινήσεων και μεταβάσεων που δημιουργούν μια ολοκληρωμένη χορογραφία. Σε αυτή την κατεύθυνση ο χορευτής αποκτά έναν υπέροχο παρτενέρ και εξερευνά την κίνηση του σώματός του σε σχέση με το hula hoop, ένα αντικείμενο έξω από αυτόν.\nΥπάρχει όμως και η κατεύθυνση του hoop dance fitness, στο οποίο το στεφάνι χρησιμοποιείται ως βασικό εργαλείο εκγύμνασης για όλο το σώμα (κορμός, χέρια, πόδια), με ιδιαίτερη έμφαση στους άνω και κάτω κοιλιακούς, εφόσον τα στεφάνια που χρησιμοποιούνται είναι πιο βαριά και μεγάλα\n4.Γιατί κάποιος να κάνει hoop dance;\nTo hoop dance είναι ο ιδανικότερος τρόπος να γυμναστεί κανείς διασκεδαστικά, ακούγοντας την αγαπημένη του μουσική. Ανεβάζει τη διάθεση, καθώς είναι ένα πολύχρωμο παιχνίδι, βοηθάει στην απόκτηση σωστής στάσης του σώματος, και ενισχύει την ισορροπία, καθώς χρησιμοποιεί το δεξί και αριστερό μέρος του σώματος και του εγκεφάλου. Επίσης τα μαθήματα hoop dance είναι η κατάλληλη ευκαιρία να χορέψει κανείς, να γνωρίσει καινούργιο κόσμο και να παίξει!\n5. Ποιο ήταν το δικό σου ερέθισμα;\nΞεκίνησα hoop dance στην Αγγλία, όπου έζησα για ένα διάστημα κάνοντας ένα μεταπτυχιακό στην Αρχιτεκτονική. Έχοντας πειραματιστεί πολλά χρόνια και διάφορα είδη χορού και γυμναστικής, συνειδητοποίησα από την πρώτη στιγμή που κράτησα στο στεφάνι στα χέρια μου ότι πέρα από μια εξαιρετική άσκηση για το σώμα, ήταν παράλληλα η ιδανικότερη ψυχοθεραπεία. Ο τρόπος με τον οποίο το hula hoop απαιτεί τη συγκέντρωση σου στο εδώ και το τώρα, σε κάνει να ξεχνάς τον γύρω κόσμο και να εστιάζεις μόνο στο σώμα σου. Αυτή είναι και η στιγμή που μπορείς να αισθανθείς τα περισσότερα πράγματα και να συνδεθείς πραγματικά με αυτά που έχουν σημασία για σένα.\n6. Από ποια ηλικία μπορεί να ξεκινήσει κάποιος;\nΚαλό είναι τα παιδιά να ξεκινούν το hoop dance μετά τα 6, καθώς σε αυτή την ηλικία το σώμα μπορεί να ανταποκριθεί καλύτερα σε ένα νέο αντικείμενο. Υπάρχουν όμως και ασκήσεις για ακόμη μικρότερα παιδιά, που βοηθούν στο συντονισμό και την απόκτηση ισορροπίας.\nΈνα όμως από τα βασικότερα προτερήματα του hoop dance είναι ότι δεν αναφέρεται σε συγκεκριμένη ηλικία, σωματότυπο ή προηγούμενη εμπειρία. Το μόνο που χρειάζεται κανείς για να ξεκινήσει είναι καλή διάθεση και πολύ χαμόγελο!\n7. Είναι ακριβό χόμπυ;\nΟι τιμές των μαθημάτων hoop dance δεν διαφοροποιούνται ιδιαίτερα από τα υπόλοιπα μαθήματα χορού ή γυμναστικής. Ένας μήνας μαθημάτων κοστίζει από 30-40 ευρώ και στο μάθημα υπάρχουν πάντα διαθέσιμα hoops για όλους.\nΕάν όμως κάποιος δεν μπορεί να παρακολουθήσει μαθήματα, υπάρχει και η δυνατότητα της εξάσκησης στο σπίτι του, πάντα όμως με το κατάλληλο hoop.\nΕίναι σημαντικό να τονίσουμε ότι υπάρχει μεγάλη διαφορά ανάμεσα σε ένα παιδικό hoop και ένα hoop ενηλίκων. Τα hoop των ενηλίκων είναι πάντα χειροποίητα, με ειδικές ταινίες και ειδικό βάρος και φτιάχνονται πάντα με παραγγελία, για το σωματότυπο του καθένα, ενώ τα παιδικά είναι πολύ μικρότερα. Ένα hoop ενηλίκων κοστίζει από 25-35 ευρώ.\n8. Που και πότε κάνεις μαθήματα Hoop dance αν θέλει κάποιος να παρακολουθήσει;\nΓια τη χρονιά 2016-2017 τα μαθήματα διαμορφώνονται ως εξής:\nΔευτέρες 17:00-18:00 στο DanceMotion, Θέμιδος 6, Μαρούσι\nΤρίτες 20:00-21:00 στο Ρομάντσο, Αναξαγόρα 3-5 Ομόνοια\nΠέμπτες 19:35-20:35 στο Quilombo, Σερβιών 8, Ακ. Πλάτωνος\nΠαρασκευές 14:30-15:30 στο DanceVacuum, Διογένους 42, Χαλάνδρι και\n20:00-21:30 στο Loukoumi #10, Πλ. Αβησσυνίας Μοναστηράκι\nΕπίσης γίνονται και personal hoop sessions κατόπιν συνεννόησης με τηλέφωνο ή e-mail\nΣτοιχεία Hoop it!\nΔιεύθυνση: Ρομάντσο, Αναξαγόρα 3-5, Ομόνοια\nΤηλ: 6974436716, 2167003327 (207)\nΒάσω Στασινού-Νικοπολίδη, 20-11-2017\nΒάσω Στασινού-Νικοπολίδη, 07-11-2017\nΒάσω Στασινού-Νικοπολίδη, 03-11-2017\nΤα συμπεριφορικά οικονομικά και το nudge θα μπουν στη ζωή μου!\nΒάσω Στασινού-Νικοπολίδη, 30-10-2017\nΒάσω Στασινού-Νικοπολίδη, 24-10-2017\nΔοκιμάσαμε ηλεκτρικά ποδήλατα και πατίνια ..μας άρεσαν;


100 χρόνια μετά, μια Επανάσταση που μας κάνει να σκεφτόμαστε | Γιάννης Αλμπάνης\n19 Φεβρουαρίου 2018 19 Φεβρουαρίου 2018 Γιάννης Αλμπάνης Αριστερά\nΈναν αιώνα μετά από εκείνον τον ηφαιστειακό Οκτώβρη του 1917, συζητάμε ακόμα με πάθος για τη Ρώσικη Επανάσταση. Δεν ανταλλάσσουμε απόψεις σε κάποιο επιστημονικό συνέδριο για την Ιστορία, ως ειδικοί. Συζητάμε για τα γεγονότα εκείνου του Οκτώβρη ως αριστερές και αριστεροί, αντιμετωπίζοντας τη Ρώσικη Επανάσταση όχι ως αντικείμενο επιστημονικής έρευνας, αλλά ως ζώσα αφορμή πολιτικού προβληματισμού. Άραγε πόσα ιστορικά γεγονότα διατηρούν αυτή τη δύναμη τόσα χρόνια μετά την τέλεσή τους;\nΤι απομένει και τι όχι\nΘα μπορούσε βέβαια να ισχυριστεί κανείς ότι σήμερα, 100 χρόνια μετά το 1917 και 28 από το 1989, λίγα πράγματα έχουν απομείνει από εκείνη τη μοναδική έφοδο στον ουρανό.\n* Πλην Κούβας, που παραμένει μια ιδιάζουσα περίπτωση, δεν υπάρχουν πλέον καθεστώτα με πραγματική αναφορά στη σοσιαλιστική επανάσταση.\n* Η νεανική και εργατική ριζοσπαστικοποίηση σπανίως διοχετεύεται στην οικοδόμηση «κομμάτων νέου τύπου», κατά το πρότυπο του Λένιν. Ακόμα και τα κόμματα που ομνύουν στον λενινισμό, πόρρω απέχουν από το πρότυπο των μπολσεβίκων.\n* Η μεγάλη πλειονότητα της ανθρωπότητας δεν διανοείται μια κοινωνία χωρίς εκμετάλλευση ανθρώπου από άνθρωπου και, εννοείται, δεν έχει σε μεγάλη υπόληψη ό,τι προέκυψε στη Σοβιετική Ένωση και αλλού, μετά από εκείνον τον Οκτώβρη.\nΥπό μια έννοια, δηλαδή, η λάμψη της Οκτωβριανής Επανάστασης μοιάζει να έχει ξεθωριάσει. Ωστόσο, αυτή είναι η μια μόνο πλευρά. Γιατί έναν αιώνα μετά, η Ρώσικη Επανάσταση:\n* Παραμένει ένα μοναδικό σύμβολο εξέγερσης και χειραφέτησης. Μάλιστα σήμερα, μετά την κατάρρευση του «Υπαρκτού», ο Οκτώβρης απεκδύεται ολοένα και περισσότερο των καθεστωτικών συνυφάνσεων του.\n* Αποτελεί βασικό σημείο αναφοράς για την Αριστερά –τουλάχιστον για την ριζοσπαστική αντικαπιταλιστική εκδοχή της. Είτε διατηρώντας σημαντικά μέρη της κληρονομιάς της, είτε απορρίπτοντας άλλα, το παράδειγμα της Ρώσικης Επανάστασης συνιστά πάντοτε γνώμονα μέσα από τον οποίο κρίνεται κι εντέλει διαμορφώνεται η αριστερή πολιτική.\n* Συνιστά το μεγαλύτερο έως σήμερα χειραφετησιακό πείραμα στην Ιστορία. Μια μοναδική Στιγμή (που κράτησε όσο μια στιγμή…) που οι «από κάτω» θρυμμάτισαν τους «φυσικούς νόμους» της κοινωνίας και πήραν το πεπρωμένο στα χέρια τους σε μια πρωτοφανή κλίμακα.\nΣύνθετη και αντιφατική παράδοση\nΣυζητώντας λοιπόν σήμερα για τη Ρώσικη Επανάσταση, αν θέλουμε να αποφύγουμε τις εύκολες εξυμνήσεις και τις εξίσου εύκολες καταδίκες, θα πρέπει να αναμετρηθούμε με μια σύνθετη και πολλές φορές αντιφατική παράδοση, θα πρέπει δηλαδή να την αντιμετωπίσουμε όχι ως μουσειακό έκθεμα, αλλά ως ζων πολιτικό σώμα, με το οποίο θα πρέπει να συνομιλήσουμε.\nΤι πρέπει λοιπόν να κρατήσουμε εμείς, ως πολιτική υποκειμενικότητα, από την παράδοση του κόκκινου Οκτώβρη;\nΝομίζω ότι πρώτα απ’ όλα πρέπει να κρατήσουμε την αποφασιστικότητα των μπολσεβίκων (αλλά και άλλων πολιτικών ρευμάτων της εποχής όπως οι αριστεροί εσέροι και οι αναρχικοί) να κάνουν όντως την επανάσταση και όχι απλώς να την επικαλεστούν. «Κάνω την επανάσταση» σημαίνει ότι έρχομαι σε οριστική ρήξη (τόσο πολιτική όσο και προσωπική) με τον αστικό κόσμο. Σημαίνει επίσης ότι η ιδέα της Επανάστασης μετατρέπεται στην ορίζουσα της σχέσης μου με τον Κόσμο. Είναι μια στάση ζωής, όχι μόνο μια ιδεολογία.\nΔεύτερον, πρέπει να κρατήσουμε την αίσθηση του πολιτικού, ιδιαίτερα της χρονικότητας του πολιτικού, που είχαν οι μπολσεβίκοι. Νομίζω ότι αυτή τη αίσθηση του πολιτικού αποτελεί τη βασική συνεισφορά του Λένιν. Η Ρώσικη Επανάσταση απέχει πάρα πολύ από το να είναι το αποτέλεσμα μιας «αντικειμενικής ιστορικής εξέλιξης». Αντιθέτως, συνιστά ίσως το πλέον εντυπωσιακό έργο της σχεδιασμένης παρέμβασης του υποκειμενικού παράγοντα: Από την άρνηση του ιμπεριαλιστικού πολέμου, στην επανάσταση του Φλεβάρη, και από τις Θέσεις του Απρίλη στην έφοδο στα Χειμερινά Ανάκτορα, η πορεία των μπολσεβίκων δεν είναι παρά μια αλυσίδα διεισδυτικών αναγνώσεων της συγκυρίας που συμπληρώνονται κάθε φορά από τις κατάλληλες τακτικές επιλογές για να προχωρήσει το στρατηγικό σχέδιο τους. Καθόλου τυχαία ο Λένιν μιλάει για την τέχνη της εξέγερσης και όχι βέβαια για κάποια επιστήμη.\nΤρίτον, οι Ρώσοι επαναστάτες δίνουν ένα απαράμιλλο παράδειγμα αφοσίωσης στη συλλογικότητα, σε αυτό το μέγιστο «Εμείς», για το οποίο κάθε επιμέρους «Εγώ» εργάζεται χωρίς οικονομία δυνάμεων και θυσιών. Δεν πρόκειται απλώς για την πειθαρχία στις συλλογικές αποφάσεις, αλλά για την αφετηριακή αντίληψη ότι η προσωπική καταξίωση σε αυτήν τη ζωή περνάει μόνο μέσα από την ευόδωση του συλλογικού σχεδίου. Ένας για όλους και όλοι για έναν.\nΤέταρτον, η Ρώσικη Επανάσταση αποτελεί έξοχη έκφραση του προλεταριακού διεθνισμού. Οι μπολσεβίκοι ήρθαν εξ αρχής σε μετωπική σύγκρουση με το «εθνικό συμφέρον», υιοθετώντας ντεφαιτιστική στάση όταν εξερράγη ο Πρώτος Παγκόσμιος Πόλεμος Κατάφεραν, στη συνέχεια, να μετατρέψουν τον ιμπεριαλιστικό πόλεμο σε κοινωνικό. Η δε Ένωση Σοβιετικών Σοσιαλιστικών Δημοκρατίας είναι το πρώτο κράτος χωρίς εθνικό προσδιορισμό, μια κοινότητα ισότιμων εθνοτήτων με ενοποιητικό στοιχείο (θεωρητικά τουλάχιστον) τη δημοκρατική οργάνωση της εργασίας και την επιθυμία της χειραφέτησης.\nΠέμπτον, ίσως η πιο σημαντική παρακαταθήκη της Ρώσικης Επανάστασης είναι αυτή καθαυτή η νίκη της. Η Ιστορία βρίθει παραδειγμάτων σαν αυτά του Σπάρτακου του Τόμας Μίνστερ και της Κομμούνας του Παρισιού, όπου οι «από κάτω» εξεγείρονται ενάντια στην αθλιότητα που τους επιβάλλουν οι «από πάνω», διεκδικώντας ελευθερία, αξιοπρέπεια και δικαιοσύνη. Μέχρι τον Οκτώβρη του 1917 όλοι αυτοί οι ξεσηκωμοί κατέληγαν σε λουτρά αίματος των εξεγερμένων. Η εξέγερση έληγε κάθε φορά με την επιβολή του δίκιου του ισχυρού. Ο Οκτώβρης απέδειξε ότι το δίκιο μπορεί να έχει αρκετή ισχύ ώστε να επιβάλει τους όρους του. Γι’ αυτό και δεν αποτέλεσε μεμονωμένο περιστατικό, αλλά τον πρώτο κρίκο μια αλυσίδας επαναστατικών γεγονότων που συντάραξαν τον πλανήτη.\nΩστόσο, η κληρονομιά της Ρώσικης Επανάστασης δεν είναι μόνο θετική. Όσο σημαντικό είναι να υπερασπιστούμε το επαναστατικό παράδειγμα του Οκτώβρη, άλλα τόσο κρίσιμο είναι να μιλήσουμε για τη σκοτεινή πλευρά του. Η Αριστερά δεν κινδυνεύει μόνο από τον ιστορικό αναθεωρητισμού του «ακραίου Κέντρου», αλλά απειλείται επίσης από έναν ορισμένο «undergroundαναθεωρητισμό» που επαναφέρει τα εικονίσματα της ΟΠΛΑ και του Στάλιν. Στους επαναστάτες του χτες δεν οφείλουμε μόνο το σεβασμό, αλλά και την κριτική μας.\nΠρώτα απ’ όλα, πρέπει να μιλήσουμε για την απαξιωτική στάση των μπολσεβίκων απέναντι στη δημοκρατία. Το «όλη η εξουσία στα Σοβιέτ» υπήρξε περισσότερο προπαγανδιστικό σύνθημα παρά πραγματικό πολιτικό πρόγραμμα. Ακόμα και πριν τον Στάλιν, ο δημοκρατικός συγκεντρωτισμός ήταν πρωτίστως συγκεντρωτισμός και δευτερευόντως δημοκρατικός. Ο δε αυταρχισμός συνόδευσε την μπολσεβίκικη διακυβέρνηση από τα πρώτα βήματά της. Θα ήταν αφελής όποιος δεν αντιλαμβάνεται ότι σε συνθήκες εμφυλίου πολέμου και ιμπεριαλιστικής επέμβασης, η επανάσταση πρέπει να χρησιμοποιήσει βία και τρομοκρατία για να μπορέσει να αμυνθεί και να επιβιώσει. Ωστόσο, θα ήταν υποκριτικό να παραβλέψει κανείς ότι η λήξη του εμφυλίου δεν σήμανε την αποκατάσταση του πλουραλισμού και των πολιτικών ελευθεριών, ότι τα μέλη της Τσεκά έκαναν κατά σύστημα κατάχρηση εξουσίας, ότι στο στρατόπεδο συγκέντρωσης Solοvski κλείνονταν οι αριστεροί αντιφρονούντες πριν να κυριαρχήσει ο Στάλιν, ότι η σφαγή των ναυτών της Κρονστάνδης υπήρξε έναν αδικαιολόγητο έγκλημα που αμαυρώνει την ιστορία του Λένιν και του Τρότσκι.\nΔεν συμμερίζομαι την άποψη της Χάνα Άρεντ ότι ο σταλινισμός υπήρξε το αναγκαίο επακόλουθο του λενινισμού. Ο σταλινισμός ήταν η άρνηση της επανάστασης που έγινε καθεστώς τρόμου, ένα θεμελιωδώς αντεπαναστατικό τερατούργημα. Γι’ αυτό άλλωστε η επιβολή του σταλινισμού πέρασε μέσα από την εξόντωση της γενιάς του ’17. Ωστόσο, ο λενινισμός με τον αυταρχισμό και τη μονολιθικότητά του διαμόρφωσε εκείνη τη συνθήκη εντός της οποίας ο σταλινισμός κατέστη μία από τις δυνητικές τροχιές, τις οποίες θα μπορούσε να ακολουθήσει η επανάσταση μετά τη νίκη της. Ο Τρότσκι, ο Ζινόβιεφ, ο Κάμενεφ, ο Πρεομπραζένσκι και η αριστερή αντιπολίτευση, ενσάρκωσαν τις διαφορετικές τροχιές που θα μπορούσε να ακολουθήσει η επανάσταση –και το πλήρωσαν με τις ζωές τους. Ωστόσο, δεν μπορούμε να παραβλέψουμε ότι ο Στάλιν στο κόμμα του Λένιν κυριάρχησε, το δε καθεστώς του τρόμου οικοδομήθηκε πάνω στον μηχανισμό καταστολής της προηγούμενης περιόδου.\nΤρίτον, νομίζω ότι η αφοσίωση στο Εμείς πήρε πολλές φορές τη νοσηρή εκδοχή της εκμηδένισης του Εγώ. Δεν ήταν πια η προσωπική καταξίωση μέσα από τη συλλογική επιτυχία, αλλά η αναίρεση της ίδιας της ιδιοπροσωπίας του ανθρώπου. Στον όνομα της ανάδειξης μιας πιο «ανθρώπινης» ανθρωπότητας, απαξιώθηκαν οι πραγματικοί, φτιαγμένοι από σάρκα κι αίμα, άνθρωποι. Πλέον τραγική στιγμή αυτής της τάσης υπήρξαν οι ομολογίες των μπολσεβίκων ηγετών στις δίκες της Μόσχας, όπου στο βωμό της επιβίωσης του σοβιετικού κράτους θυσίασαν ακόμα και αυτήν την υστεροφημία τους.\nΤέλος, καμιά από τις μορφές που πήρε η σοβιετική οικονομία δεν μπορεί να χρησιμοποιηθεί σήμερα ως παράδειγμα ενός καθεστώτος μετάβασης στον σοσιαλισμό, παρ’ όλο που μπορούν να εμπλουτίσουν τον πολιτικό προβληματισμό της εποχής μας. Η χαμηλή αποτελεσματικότητα, ο παραδοσιακός ιεραρχικός τρόπος οργάνωσης της παραγωγής, η αποξένωση του εργαζόμενου από το αντικείμενο της εργασίας του, καθώς και οι καταστροφικές περιβαλλοντικές επιπτώσεις των οικονομικών επιλογών που έγιναν, δημιουργούν εύλογους προβληματισμούς για τον τρόπο με τον οποίο συνέλαβαν τον μετασχηματισμό οι επαναστάτες του 19oυ και του 20ού αιώνα.\nΈνα αιώνα μετά, τα ερωτήματα που θέτει η Ρώσικη Επανάσταση βρίσκονται στην καρδιά των πολιτικών αναζητήσεων όσων αντιπαρατίθενται με τον καπιταλισμό. Πως μπορούμε να συνδυάσουμε την αποτελεσματικότητα με τη δημοκρατία; Πώς μπορούμε να αφοσιωνόμαστε στο Εμείς χωρίς να αναιρούμε το Εγώ; Να εξασφαλίζουμε την οικονομική ισότητα ενισχύοντας την παραγωγική κινητοποίηση; Να συντονίσουμε την εργατική αυτοδιαχείριση με τον κεντρικό σχεδιασμό; Να αντιμετωπίσουμε αποτελεσματικότητα τη βία του ταξικού εχθρού χωρίς να οικοδομήσουμε έναν μιλιταριστικό μηχανισμό που θα στραφεί αργότερα εναντίον της δικής μας τάξης; Εντέλει, πώς μπορεί η Επανάσταση να νικήσει χωρίς να δημιουργήσει τις συνθήκες για την κατοπινή ήττα της;\nΛένιν Μπολσεβίκοι Οκτωβριανή Επανάσταση Ρώσικη Επανάσταση


Άγριες Μέλισσες: Ο καφετζής της σειράς που μπερδεύουν με τον Κωνσταντίνο Μπογδάνο (βίντεο)\n«Έκανα μια αντικατάσταση σε μια παράσταση που έπαιζε ο Λεωνίδας Κακούρης και από τότε άνοιξαν μαγικά οι δρόμοι. Και τώρα βρεθήκαμε και στις Άγριες Μέλισσες»..\nΣτην κάμερα της εκπομπής «Στη φωλιά των Κου Κου» και τη δημοσιογράφο Δήμητρα Καλφούντζου μίλησε ο Αλέξανδρος Καλπακίδης, με αφορμή την επιτυχία της σειράς «Άγριες Μέλισσες».\nΟ ηθοποιός αναφέρθηκε, μέσα σε όλα, στα γυρίσματα του δημοφιλούς σίριαλ, την καρμική σχέση με τον συμπρωταγωνιστή του, Λεωνίδα Κακούρη αλλά και την «ομοιότητα» με τον Κωνσταντίνο Μπογδάνο.\n«Η Μαρία Κίτσου είναι αλάνι» δήλωσε απρόσμενα ο Αλέξανδρος Καλπακίδης για την αγαπημένη Λενιώ από το Διαφάνι, συμπληρώνοντας πως «είναι πολύ ωραία τύπισσα και έχει πάρα πολύ χιούμορ».\nΤον έχουν μπερδέψει, αλήθεια, με τον ρόλο που ερμηνεύει στη σειρά μέχρι σήμερα στο δρόμο;\n«Είχε έρθει μια μέρα ένας τύπος πολύ γυμνασμένος με φραπέ στο χέρι, με σπρώχνει και μου λέει, “Παναγιώτη θα μου φτιάξεις ένα καφέ;” και σχεδόν τον ρώτησα πως τον θέλει».\nΌσον αφορά με τα πρόσωπα που κατά καιρούς τον έχει μπερδέψει κόσμος, ο Αλέξανδρος Καλπακίδης σημείωσε:\n«Ήμουν πρόπερσι στην Τήνο και μια κυρία επέμενε ότι είμαι δημοσιογράφος. Επειδή το καλοκαίρι ξυρίζω το κεφάλι μου, σκέφτηκα μήπως με μπερδεύει με τον Κωνσταντίνο Μπογδάνο. Υπάρχει ένας ακόμη δημοσιογράφος, ο Κωστίδης, που επειδή είναι κι εκείνος πόντιος σκέφτηκα μήπως με μπερδεύει με εκείνον».\n«Είναι δύσκολη η δουλειά μας, πολύ, μα να πω το καρμικό που έχουμε με τον Λεωνίδα Κακούρη. Πριν αρκετά χρόνια, έχω να δουλέψω για ενάμιση χρόνο και δεν ξέρω γιατί, δεν κάθεται τίποτα. Είμαι σε μια κατάσταση απελπιστική» τόνισε χαρακτηριστικά ο ηθοποιός, συμπληρώνοντας πως «έκανα μια αντικατάσταση σε μια παράσταση που έπαιζε ο Λεωνίδας Κακούρης και από τότε άνοιξαν μαγικά οι δρόμοι. Και τώρα βρεθήκαμε και στις Άγριες Μέλισσες».\nΤέλος, θα πρέπει να αναφέρουμε ότι ο Αλέξανδρος Καλπακίδης συνεχίζει κάθε βράδυ να φοράει το κοστούμι και να πρωταγωνιστεί στην παράσταση «12 ένορκοι» που συνεχίζεται για έκτη χρονιά στο θέατρο Αλκμήνη.


(Φωτο)-Νικολέττα Ράλλη: Αυτό είναι το φύλο του μωρού που περιμένει – Skai Patras\n(Φωτο)-Νικολέττα Ράλλη: Αυτό είναι το φύλο του μωρού που περιμένει\nTOPICS:Νικολέττα Ράλλη: Αυτό είναι το φύλο του μωρού\nAdmin 10:18 27 Ιανουαρίου, 2020\nΤο πρώτο της παιδί με τον επιχειρηματία σύντροφό της, Μιχάλη Ανδρούτσο θα γεννήσει σε λίγους μήνες η Νικολέττα Ράλλη, η οποία διανύει τον 5ο μήνα της εγκυμοσύνης της.\nΗ σχέση του ζευγαριού μετρά μόλις ένα χρόνο και οι δυο τους κατάφεραν να κρατήσουν κρυφό το ευχάριστο γεγονός.\nΤο πρωί της Δευτέρας, η Σταματίνα Τσιμτσιλή αποκάλυψε το φύλο του παιδιού που περιμένει η Νικολέττα Ράλλη.\nΣύμφωνα, λοιπόν, με αποκλειστικές πληροφορίες της, η Νικολέττα Ράλλη θα φέρει στον κόσμο ένα κοριτσάκι.\n«Με το καλό! Να είναι χαρούμενη κι ευτυχισμένη. Περιμένει κοριτσάκι! Ανταλλάξαμε κι ευχές τηλεφωνικά…» , είπε on air η Σταματίνα Τσιμτσιλή.\nΔείτε παρακάτω πρόσφατες φωτογραφιες της.


eKorinthos • Handelsblatt: Πολιτική καταστροφή για τον Τσίπρα η καταστροφική πυρκαγιά\nΑρχική Πολιτική Handelsblatt: Πολιτική καταστροφή για τον Τσίπρα η καταστροφική πυρκαγιά\nHandelsblatt: Πολιτική καταστροφή για τον Τσίπρα η καταστροφική πυρκαγιά\nΚαταστροφική και για τον Αλέξη Τσίπρα θα αποδειχθεί η φονική πυρκαγιά που στοίχισε τη ζωή 88 ανθρώπων στο Μάτι στις 23 Ιουλίου, εκτιμά η γερμανική εφημερίδα «Handelsblatt».\nΌπως υπογραμμίζεται στο δημοσίευμα «το καλοκαιρινό μελτέμι έχει θέσει σε συναγερμό το Μέγαρο Μαξίμου.\nΜία νέα καταστροφική πυρκαγιά είναι το τελευταίο πράγμα που χρειάζεται ο Έλληνας πρωθυπουργός, δώδεκα ημέρες μετά την πυρκαγιά που κατάστρεψε το Μάτι.\nΤουλάχιστον 87 νεκροί έχουν βρεθεί μέχρι στιγμής. Την Παρασκευή το πρωί, μια γυναίκα 35 ετών πέθανε σε ένα νοσοκομείο της Αθήνας από τα σοβαρά εγκαύματα της.\nΕίχε ήδη χάσει το παιδί της ηλικίας έξι μηνών στις φλόγες. Ο αριθμός των θυμάτων θα μπορούσε να συνεχίσει να αυξάνεται, διότι εξακολουθούν να υπάρχουν άνθρωποι που νοσηλεύονται στα νοσοκομεία. Και αρκετοί άνθρωποι μπορεί να έχουν πνιγεί στη θάλασσα καθώς προσπάθησαν να σωθούν από την πυρκαγιά. Η Ελλάδα πλήττεται από δασικές πυρκαγιές κάθε καλοκαίρι. Αλλά ποτέ πριν δεν έχουν σκοτωθεί τόσο πολλοί άνθρωποι όπως είναι τώρα στο Μάτι. Ο Τσίπρας μίλησε για μια «εθνική τραγωδία» – και την «πιο δύσκολη στιγμή για την κυβέρνηση».\nΣτην πραγματικότητα, η καταστροφή φωτιά μετατράπηκε για τον Έλληνα πρωθυπουργό σε μια πολιτική καταστροφή. Τα κόμματα της αντιπολίτευσης κατηγορούν την κυβέρνηση για ανικανότητα και κυνισμό. Ο κατάλογος των αναπάντητων ερωτημάτων αυξάνεται, όσο περισσότερος χρόνος περνάει. Και είναι ο Τσίπρας, από τον οποίο οι Έλληνες περιμένουν απαντήσεις: Γιατί δεν κατάφεραν οι πυροσβεστικές δυνάμεις να σταματήσουν εγκαίρως τη φωτιά που ξέσπασε στα βουνά πάνω από το χωριό; Γιατί ο οικισμός δεν εκκενώθηκε όταν η φωτιά έπεσε εκτός ελέγχου; Γιατί η αστυνομία οδήγησε τους αυτοκινητιστές από μια κλειστή λεωφόρο στα στενά σοκάκια και κατευθείαν στις φλόγες;\nΗ 23η Ιουλίου, ημέρα της τραγωδίας, μετατρέπεται σε μία ιδιαίτερα μοιραία στιγμή για τον Τσίπρα. Το απόγευμα εκείνης της ημέρας ο Τσίπρας επιβιβάστηκε στο κυβερνητικό αεροσκάφος του για να ταξιδέψει στο Μόσταρ της Βοσνίας για τελετή απονομής βραβείων. Ξεκίνησε το ταξίδι, αν και στα δυτικά της Αθήνας ήδη ξεσπάσει μία μεγάλη δασική πυρκαγιά και χρειάστηκε να εκκενωθούν οι γύρω περιοχές.\nΤο κυβερνητικό αεροσκάφος μόλις είχε προσγειωθεί στο Μόσταρ όταν ξέσπασε μια δεύτερη πυρκαγιά ανατολικά της πρωτεύουσας στον ορεινό όγκο της Πεντέλης. Επεκτάθηκε γρήγορα και ήταν εκτός ελέγχου. Ίσως η πυροσβεστική να υποτίμησε τον κίνδυνο ή δεν είχε αρκετή δύναμη λόγω της πυρκαγιάς στα δυτικά της Αθήνας.\nΣε κάθε περίπτωση, η εξέλιξη ήταν τόσο ανησυχητική που ο Τσίπρας επέστρεψε ξαφνικά στην Αθήνα, το ίδιο βράδυ, λίγο πριν τις 23.00 μμ. Από το αεροδρόμιο, μεταφέρθηκε αμέσως στο Κέντρο Πυροσβεστικών Επιχειρήσεων στην περιοχή Χαλάνδρι της Αθήνας. Υπάρχουν ήδη εκεί πέντε υπουργοί και μια τηλεοπτική ομάδα της κρατικής τηλεόρασης ΕΡΤ, η οποία τώρα μετέδιδε «ζωντανά» τη σύσκεψη.\nΟι τηλεθεατές είχαν την εντύπωση ότι ο πρωθυπουργός ήταν τώρα υπεύθυνος για τον συντονισμό του έργου κατάσβεσης και διάσωσης. Η φωτιά εξακολουθούσε να μαίνεται. Εκείνη την ώρα μόνο εκείνοι που είχαν καταφύγει στη θάλασσα είχαν ελπίδα να σωθούν.\nΚατά τη διάρκεια της σύσκεψης ο Τσίπρας έκανε κάποιες ερωτήσεις που έμοιαζαν άσχετες: Πόσα οχήματα χρησιμοποιούνται; Πόσες εστίες υπάρχουν; Ποιες είναι οι προτεραιότητές σας τώρα;\nΔεν ρώτησε κάτι πολύ βασικό: Βρίσκονται άνθρωποι σε κίνδυνο, υπάρχουν νεκροί; Εκείνη τη στιγμή, όπως υποστηρίχθηκε αργότερα, υπήρχαν, ήδη, 40 νεκροί. Ο Τσίπρας δεν γνώριζε τίποτα γι ‘αυτό. Ή το γνώριζε αλλά το απέκρυψε για να υποβαθμιστεί η καταστροφή;\nΗ εικόνα ενός πρωθυπουργού ο οποίος δαγκώνει συνεχώς τα χείλη του κατά τη διάρκεια μίας κρίσιμης συνεδρίασης και γράφει νευρικά σημειώσει, μάλλον τείνουν να καταστήσουν πιθανή την περίπτωση της απόκρυψης. Στα χείλη παίρνει νευρικά σημειώσεις και πιο μπερδεμένος εμφάνιση, φαίνεται να ευνοούν την τελευταία έκδοση.\nΕάν ο Τσίπρας κέρδιζε σε κάτι αυτό ήταν η εικόνα του στις δημόσιες εμφανίσεις. Η κάμερα ήταν ο φίλος του. Η απόφασή του να μεταδοθεί η κρίσιμη συνάντηση «ζωντανά» δημιουργεί ερωτηματικά. Το ίδιο βράδυ ο κυβερνητικός εκπρόσωπος έκανε λόγο για 40 νεκρούς και το επόμενο πρωί ο Τσίπρας κήρυξε εθνικό πένθος.\nΟ πρωθυπουργός έκανε εκ νέου την εμφάνισή του την Παρασκευή όπου συγκάλεσε έκτακτο υπουργικό συμβούλιο και έσπευσε να αναλάβει την πολιτική ευθύνη. Οι Έλληνες εξακολουθούν να αναρωτιούνται τι σημαίνει αυτό. Κανείς δεν παραιτήθηκε.Μια εβδομάδα μετά την κόλαση, εκατοντάδες άνθρωποι συγκεντρώθηκαν για μια αγρυπνία μπροστά από το κτίριο του κοινοβουλίου. Άναψαν τα φώτα. Στις αφίσες που κρατούσαν ζητούσαν από τα θύματα «συγχώρεση». Κάτι που δεν ζήτησε ποτέ ο Τσίπρας. Δεν το είπε ούτε όταν επισκέφθηκε, χωρίς δημοσιογράφους, μία εβδομάδα μετά τις πληγείσες περιοχές. Για το κοινό, υπάρχει μια εικόνα γεμάτη αντιφάσεις. Οι επιζώντες αναφέρουν χαοτικές σκηνές. Τα λεγόμενα επιχειρησιακά πρωτόκολλα των πυροσβεστικών σωμάτων, της αστυνομίας και της πολιτικής άμυνας αποτελούν ένδειξη σύγχυσης και έλλειψης συντονισμού. Τουλάχιστον 87 άνθρωποι είναι νεκροί.\nΩστόσο, ο υπουργός αρμόδιος για την προστασία των πολιτών δηλώνει με βεβαιότητα ότι δεν έκανε λάθη. Η κυβέρνηση Τσίπρα δεν έκανε ούτε σε αυτήν την περίπτωση, ούτε στην περίπτωση της καταστροφικής πλημμύρας που έπληξε πέρυσι τη Δ. Αθήνα, αυτό που είχε υποσχεθεί: αλλαγή στον τρόπο αντιμετώπισης των πάντων.\nΥποχωρεί η δημοτικότητα Τσίπρα\nΟι νεκροί θα καθορίσουν την πολιτική καριέρα του Αλέξη Τσίπρα στο μέλλον. Το εάν η δημοτικότητά του ανακάμψει μετά από αυτή την καταστροφή μοιάζει αβέβαιο. Ήδη πριν από την πυρκαγιά, ο ΣΥΡΙΖΑ βρίσκονταν πίσω στις δημοσκοπήσεις έναντι της αξιωματικής αντιπολίτευσης. Τα πράγματα έκανε ακόμη χειρότερα η δήλωση του Χρ. Βερναρδάκη ότι ο «Τσίπρας είναι μόλις 44 ετών», με τους Έλληνες να εκφράζουν τον θυμό τους στα κοινωνικά δίκτυα. Ένας χρήστης υπενθύμισε ότι ο John F. Kennedy ήταν μόλις 44 όταν ανέλαβε καθήκοντα ως πρόεδρος των ΗΠΑ και βρέθηκε αντιμέτωπος με την κρίση στην Κούβα».\nΠροηγούμενο άρθροΔούρου για την τραγωδία: Κανείς δεν μπορεί να λέει ότι τα κάναμε όλα καλά\nΕπόμενο άρθροΤο «θολώνει» έγινε «μαυρίζει»


Παγωτό σάντουιτς Συνταγή | Άκης Πετρετζίκης\n500 γρ. κρέμα γάλακτος 35%, πάρα πολύ παγωμένη\n200 γρ. τυρί κρέμα, ή μασκαρπόνε\n300 γρ. μπισκότα τύπου πτι-μπερ, (40 μπισκότα)\n200 γρ. μπισκότα γεμιστά, ή υλικά της αρεσκείας σας (π.χ. ξηρούς καρπούς, πραλίνα φουντουκιού, dulce de leche)\nΣτον κάδο του μίξερ βάζουμε την παγωμένη κρέμα γάλακτος και τη χτυπάμε με το σύρμα σε δυνατή ταχύτητα μέχρι να πήξει.\nΗ κρέμα θα αρχίζει να πήζει σιγά σιγά και στην αρχή θα πάρει την υφή ενός αραιού γιαουρτιού.\nΠροσοχή, δεν την ανακατεύουμε παραπάνω γιατί θα κόψει.\nΑφαιρούμε από το μίξερ και βάζουμε τη σαντιγί σε ένα μπολ.\nΒάζουμε μέσα στον κάδο το ζαχαρούχο γάλα και το τυρί κρέμα. Τα χτυπάμε με το σύρμα μέχρι να ομογενοποιηθεί το μείγμα.\nΑφαιρούμε τον κάδο από το μίξερ και προσθέτουμε τη σαντιγί στο μείγμα με το τυρί κρέμα.\nΑνακατεύουμε ελαφρά με τη βοήθεια μιας σπάτουλας προσέχοντας να μην χάσουμε όγκο από τη σαντιγί μας.\nΕάν το μείγμα δεν έχει αφρατέψει, βάζουμε τον κάδο ξανά στο μίξερ και χτυπάμε με το σύρμα σε δυνατή ταχύτητα μέχρι να αφρατέψει.\nΤο μείγμα του παγωτού είναι έτοιμο!\nΣτρώνουμε σε ένα ταψάκι (25x35) μια μεμβράνη και βάζουμε τα μπισκότα τύπου πτι-μπερ με την καλή όψη προς τον πάτο το ένα δίπλα στο άλλο αφήνοντας ένα μικρό κενό ανάμεσά τους.\nΑπλώνουμε από πάνω το μείγμα του παγωτού.\nΕνδιάμεσα βάζουμε τα γεμιστά μπισκότα ή τα υλικά της αρεσκείας μας και τα καλύπτουμε με την κρέμα.\nΣκεπάζουμε με τα υπόλοιπα μπισκότα και καλύπτουμε με μια μεμβράνη.\nΒάζουμε στην κατάψυξη να παγώσει για 10 ώρες.\nΌταν είναι έτοιμο κόβουμε το παγωτό με ένα μαχαίρι στα χωρίσματα των μπισκότων.\nΓια να τα σερβίρουμε, βουτάμε τη μια άκρη του κάθε κομματιού στη λιωμένη σοκολάτα και μετά στα κονφετί ώστε να κολλήσουν πάνω στη σοκολάτα.\nΤέλος, τα ξαναβάζουμε στην κατάψυξη μέχρι να παγώσει η σοκολάτα.